qundao/data-zh-poetry huggingface dataset:
按察使刘元瑞惠宝剑歌
作者：孙一元
朝代：明

刘侯意气天下无，惠我宝剑来昆吾。腰间斜解虎头绶，鱼皮缠鞘苍波粗。铸炼自是神明力，欧冶已死风胡徂。泰山为砥作平地，东海出淬苍鳞枯。星迎宝锷孤光动，赤帝篆文留其肤。天地相视忽改色，树木惨怛风号呼。空山日暮熊兕走，蛟腾鲸骇翻江湖。黄云古垒结不散，寒䲭啸雨愁荒芜。忆昨边烽接天起，关城不守失边鄙。天子忧惶费经理，今虽扫逐犹未已。国无守臣国之耻，刘侯刘侯莫轻拟。元也关中豪杰士，只今契会风尘里。酒酣击剑哀歌起，扬眉结义从此始，万里同行报天子。
收菊花贮枕
作者：孙一元
朝代：明

呼童收落英，晨起晞清露。满囊剩贮秋，寒香散庭户。夜来梦东篱，枕上得佳句。
文徵明为其友人伍君求作山水小幅十年甫成君求出示予因赋绝句
作者：孙一元
朝代：明

茧光墨色喜新增，肯作寻常断壁称。十载独留阿堵妙，画师谁是顾金陵。
斋居
作者：孙一元
朝代：明

春日敞柴门，春风来小园。菜苗随意长，桔槔无时言。
新卜南屏山居
作者：孙一元
朝代：明

石上藤萝对夕曛，解衣长日坐来频。挽回沧海真无计，领略青山合有人。养鹤似嫌双口累，为渔又过一生身。相逢惟是南屏老，独树柴门许结邻。
新筑苕溪草堂成
作者：孙一元
朝代：明

白沙翠筱净江潭，新筑堂成映色寒。旋有飞凫临钓石，即看浴鹭傍清湍。扁舟此日鸱夷子，木榻经年管幼安。长暇南邻呼酒伴，一樽相对坐林峦。
春前五日大雪
作者：孙一元
朝代：明

一夜雪飞石径齐，清晨压我茅屋低。小奴开门抱瓮出，赤脚汲水愁冲泥。墙头饥乌太无赖，绕我阶上哑哑啼。南山黄独寒无苗，长镵归来风怒号。
春日
作者：孙一元
朝代：明

晚风庭院静年芳，燕子归来草正长。莫道幽人无一事，灌花洗竹一春忙。
春日书事
作者：孙一元
朝代：明

欲晴未晴云日黄，美人不来心独伤。漫倚东风数春事，桃花梨花飞过墙。
春日吟
作者：孙一元
朝代：明

地偏无往来，空庭春正深。会此淑霁景，花木弄繁阴。去去散芳躅，风来吹我襟。意得不能语，野鸟酬好音。翛然遂忘倦，尽力还幽寻。纤纤孤月上，迟迟白日沉。呼来林居子，还当期此心。
春日吴门和李献吉见寄二首
作者：孙一元
朝代：明

春水动幽兴，江行人迹稀。青枫随浦断，远雁与云归。过雨花经眼，停舟山近衣。长吟愁落日，霞外看馀晖。漫舣吴门棹，因成极胜游。野吟峰影出，林卧草光流。帆面过江鸟，云阴开晚洲。狂歌聊自得，随地觅岩丘。
春日吴门和李献吉见寄二首·其一
作者：孙一元
朝代：明

春水动幽兴，江行人迹稀。青枫随浦断，远雁与云归。过雨花经眼，停舟山近衣。长吟愁落日，霞外看馀晖。
春日吴门和李献吉见寄二首·其二
作者：孙一元
朝代：明

漫舣吴门棹，因成极胜游。野吟峰影出，林卧草光流。帆面过江鸟，云阴开晚洲。狂歌聊自得，随地觅岩丘。
春日游惠山以老杜一径野花落孤村春水生衍韵次第得诗十首
作者：孙一元
朝代：明

春色满三分，梅事过其一。不有载酒游，白日去更疾。茅堂藏山隈，寻转更幽兴。一鸟浴寒塘，数花明小径。石桥斜斗水，竹杖行堪把。隔溪鹤如人，相看不知野。境静山光合，门临钓石斜。老翁抱瓮出，清晓来灌花。半里同井臼，数家带篱落。溪翁留白鱼，社友移新箨。向晚意不歇，残阳澹欲无。渔榔隔浦断，樵响入云孤。閒抚溪边石，坐谈竹下门。残霞不作雨，远水欲浮村。短策时寻句，高怀自领春。山禽莫相避，我是住山人。卸杖坐松根，觅句烟云里。得意酬青山，一掬野泉水。归来吟不了，剩有水云情。船头借渔笛，韵中明月生。
春日游惠山以老杜一径野花落孤村春水生衍韵次第得诗十首·其一
作者：孙一元
朝代：明

春色满三分，梅事过其一。不有载酒游，白日去更疾。
春日游惠山以老杜一径野花落孤村春水生衍韵次第得诗十首·其七
作者：孙一元
朝代：明

閒抚溪边石，坐谈竹下门。残霞不作雨，远水欲浮村。
春日游惠山以老杜一径野花落孤村春水生衍韵次第得诗十首·其三
作者：孙一元
朝代：明

石桥斜斗水，竹杖行堪把。隔溪鹤如人，相看不知野。
春日游惠山以老杜一径野花落孤村春水生衍韵次第得诗十首·其九
作者：孙一元
朝代：明

卸杖坐松根，觅句烟云里。得意酬青山，一掬野泉水。
春日游惠山以老杜一径野花落孤村春水生衍韵次第得诗十首·其二
作者：孙一元
朝代：明

茅堂藏山隈，寻转更幽兴。一鸟浴寒塘，数花明小径。
春日游惠山以老杜一径野花落孤村春水生衍韵次第得诗十首·其五
作者：孙一元
朝代：明

半里同井臼，数家带篱落。溪翁留白鱼，社友移新箨。
春日游惠山以老杜一径野花落孤村春水生衍韵次第得诗十首·其八
作者：孙一元
朝代：明

短策时寻句，高怀自领春。山禽莫相避，我是住山人。
春日游惠山以老杜一径野花落孤村春水生衍韵次第得诗十首·其六
作者：孙一元
朝代：明

向晚意不歇，残阳澹欲无。渔榔隔浦断，樵响入云孤。
春日游惠山以老杜一径野花落孤村春水生衍韵次第得诗十首·其十
作者：孙一元
朝代：明

归来吟不了，剩有水云情。船头借渔笛，韵中明月生。
春日游惠山以老杜一径野花落孤村春水生衍韵次第得诗十首·其四
作者：孙一元
朝代：明

境静山光合，门临钓石斜。老翁抱瓮出，清晓来灌花。
春日王氏池亭一首
作者：孙一元
朝代：明

别浦渔歌近，临流水槛开。主人时杖屦，斜日在莓苔。沙净新篁出，亭幽群鸟来。习池风景异，喜有葛强陪。
春日閒居和韦苏州
作者：孙一元
朝代：明

乱发午未梳，槁居幽兴生。焚香了清昼，无梦到京城。雨过山枝绿，倚枝有馀情。舍南村水满，鹁鸠声催耕。地僻语论稀，床堆图史清。朅来坐成懒，那知世网婴。
春晓
作者：孙一元
朝代：明

薄晓鸠声初睡起，山光半落竹门开。清风茗椀蒲团静，细雨春盘菜甲堆。
春晓
作者：孙一元
朝代：明
体裁：七言绝句

薄晓鸠声初睡起，山光半落竹门开。清风茗碗蒲团静，细雨春盘菜甲堆。
春晚归山中草堂
作者：孙一元
朝代：明

生涯未了乌藤杖，裹足茅茨年复年。报答清朝浑是句，破除尘事总宜眠。生来白石仙人分，老结碧山学士缘。剩有一裘行带索，等閒懒坐野狐禅。
春暮
作者：孙一元
朝代：明

门开轣辘东风晓，酒熟床头无可人。听尽雨声浑不寐，楝花榆荚过残春。
春来两月懒不读书萧然无一事
作者：孙一元
朝代：明

少喜读书今懒读，下床过午头乱蓬。青山满楼晏坐处，落日半江元气中。看花听鸟了物意，寻诗把酒酬春工。风前忽自发一笑，十年梦落沧洲东。
春江曲
作者：孙一元
朝代：明

家在银塘住，微茫隔烟雾。春水新生偶没篙，鸭嘴岸崩人不渡。问船尽日澹无归，拥衣夜宿青汀露。
晓起
作者：孙一元
朝代：明

晓起风威急，江城鼓乱挝。沙明初报日，树冻半留花。末路无腾蹋，孤怀有岁华。平生杜陵老，烂醉是生涯。
晚凉独坐湖上荷花盛开
作者：孙一元
朝代：明

薄晚西湖上，花开还自怜。风回香冉冉，鸥泛叶田田。云色晴移水，月明净放船。夜凉兴更好，独坐钓丝边。
晚晴信步至城东草堂主人开樽留酌
作者：孙一元
朝代：明

东风吹晚步，拄杖散閒身。燕掠春阴薄，鸠鸣桑叶新。过君文杏馆，呼我谪仙人。政有烟霞骨，还知麋鹿亲。
晚晴独眺升山绝顶
作者：孙一元
朝代：明

石磴天风笑语清，扪萝直上思犹轻。断虹收雨青山出，白鸟弄波斜日明。迹学渔樵成久业，身随麋鹿长高情。兵戈满眼真何意，只漫蓬蒿过一生。
晚泊江村
作者：孙一元
朝代：明

半江黄叶飞晴雨，万里长天坐短艘。村酒瓦瓶呼渡急，石门山月去人高。
晚眺
作者：孙一元
朝代：明

洞庭落日黄，虹气映林薄。远水插山根，断厓倾云脚。
晚霁
作者：孙一元
朝代：明

晚来雨初霁，烟火隔林微。一径牛羊入，孤村桑柘稀。长天下远水，积雾带岩扉。月黑闻人语，溪南种树归。
晨起见菊花盛开有怀青田令殷近夫
作者：孙一元
朝代：明

鸟下清晨日色净，起开双户照花幽。故人何恋五斗粟，不共东篱万斛舟。
曾大尹世荣馈江鱼
作者：孙一元
朝代：明

平生味道腴，藜苋心自足。邑侯念此意，远馈春江玉。惊犬吠成群，打门走健仆。雪花初出水，鸾刀破银腹。风味极不常，更倒床头醁。隔座目力穷，到手杯盘速。粗粝得解围，吟声动花竹。
月夜同施彦器毛应奎二宪副三茅方丈对饮得饶字
作者：孙一元
朝代：明

意极不成舞，角巾醉里豪。菉葹悲道路，山水自渔樵。白月照斗酒，长风吹鬓毛。夜深催击钵，一笑得诗饶。
月夜登台和彭济物韵
作者：孙一元
朝代：明

凌虚有古榭，入夜月同幽。桂影吹欲散，水光凝不流。酒杯落吾手，诗句破高秋。见说卢敖在，同追汗漫游。
月夜过凌时东
作者：孙一元
朝代：明

角巾兴自好，爱月访柴门。幽事同吾子，青山阁酒樽。江风动高树，野水明孤村。欲问今宵意，渔歌起钓䑳。
月波楼为陈子鱼题
作者：孙一元
朝代：明

危楼溪上倚层空，住近仙人白兔宫。浪静鱼龙眠挂影，夜凉河汉动秋风。钩帘弄钓沧洲上，开槛洗杯清镜中。他日乘舟听吹笛，我来相访水云东。
有客
作者：孙一元
朝代：明

草堂对湖水，地僻有高情。雨意开林色，秋光泛菊英。到船觅鱼蟹，有客过柴荆。长日看山处，相留几簟清。
有客访予南屏山中袖出铁笛作三弄予闻而作
作者：孙一元
朝代：明

有客磊落江海情，袖中取笛时一鸣。初闻浪捲水龙咽，静听铁击珊瑚声。汉戍三秋泣沙碛，胡雁中宵悲月明。感时去国意无那，折柳落梅能自生。
有感二首简休阳程世大
作者：孙一元
朝代：明

长吟独坐思冲冲，回首江湖梦寐中。石壁青灯悬夜雨，山城画角散天风。十年故国忧戎马，万里音书滞塞鸿。避地风烟怜杜老，草堂今寄浣花东。北风雨雪岁潇潇，问舍求田意已劳。去国久堪衣佩玦，抚时空惜剑吹毛。齐东郑泰名应早，邺下田畴气自高。回首风尘今万里，侧身天地一渔舠。
有感二首简休阳程世大·其一
作者：孙一元
朝代：明

长吟独坐思冲冲，回首江湖梦寐中。石壁青灯悬夜雨，山城画角散天风。十年故国忧戎马，万里音书滞塞鸿。避地风烟怜杜老，草堂今寄浣花东。
有感二首简休阳程世大·其二
作者：孙一元
朝代：明

北风雨雪岁潇潇，问舍求田意已劳。去国久堪衣佩玦，抚时空惜剑吹毛。齐东郑泰名应早，邺下田畴气自高。回首风尘今万里，侧身天地一渔舠。
望海
作者：孙一元
朝代：明

绝顶天风吹鬓毛，长天东去望中遥。沙边烟浪浮珠牡，岛上人家住翠鳌。万里閒情穷海岳，百年无事只渔樵。连翩尽日归来晚，看到潮生月色高。
杂兴三首
作者：孙一元
朝代：明

道在须传大雅，歌长再和建安。天马离渥洼水，凤凰饮砥柱湍。河岳英灵钟聚，星辰躔次依然。化作开元二鸟，启鸣大运千年。神君衣裳冶雅，天人气韵高閒。题首犹馀甲子，瓣香谁拜门间。
杂兴三首·其一
作者：孙一元
朝代：明

道在须传大雅，歌长再和建安。天马离渥洼水，凤凰饮砥柱湍。
杂兴三首·其三
作者：孙一元
朝代：明

神君衣裳冶雅，天人气韵高閒。题首犹馀甲子，瓣香谁拜门间。
杂兴三首·其二
作者：孙一元
朝代：明

河岳英灵钟聚，星辰躔次依然。化作开元二鸟，启鸣大运千年。
杂咏四首
作者：孙一元
朝代：明

夕阳没中流，舟子不停橹。风来未满帆，望断桃花浦。云容溪上澹，木叶山中稀。野客青丝屦，高人白板扉。雾霭湿空山，招提路未分。穿林人不见，钟磬却相闻。尽日不见鱼，风高网罟冷。蹋船归未归，江波荡人影。
杂咏四首·其一
作者：孙一元
朝代：明

夕阳没中流，舟子不停橹。风来未满帆，望断桃花浦。
杂咏四首·其三
作者：孙一元
朝代：明

雾霭湿空山，招提路未分。穿林人不见，钟磬却相闻。
杂咏四首·其二
作者：孙一元
朝代：明

云容溪上澹，木叶山中稀。野客青丝屦，高人白板扉。
杂咏四首·其四
作者：孙一元
朝代：明

尽日不见鱼，风高网罟冷。蹋船归未归，江波荡人影。
杂感八首
作者：孙一元
朝代：明

白日下悲泉，瑟瑟寒风鸣。群芳悴中野，岂不怀孤英。冥运有兴没，主者亦何情。朅来南荣趎，还当抱此生。棘冈生广庭，出入良崄巇。鸑鷟不遐顾，昆崙安可期。偪侧居人世，感此末岁悲。去去勿复道，悠悠祗自知。太古固无言，有言淳朴丧。诗书已失真，龙马终成象。身生羲皇后，心在羲皇上。万事多变迁，真宰自无恙。中古造无射，耗财空备器。元声未拟和，佞言满朝市。所以百年来，戎马无粪地。畎亩事征伐，土风转颓至。安得虞舜弦，为我理六气。大道无狭邪，全德万物备。白日浴咸池，悠然会此意。熠耀争微光，鷾鸸矜小智。欲辨已忘言，沧溟浩无际。抱易住青山，长日青山对。烟云散不收，晨昏变奇态。应知住山心，不在万物内。乾坤古神器，机运谁谢代。以道猎众能，兀兀意独在。归来南郭翁，天根同一嘅。昔年云中士，被褐离尘表。相逢契夙心，结我平生好。临别海门东，赠以玄芝草。殷勤再致辞，教寿浮丘老。至今不敢遗，终身愿持保。但恐风雪深，与时同枯槁。齐州赴宿诺，沧海归茅庐。浴发清泠中，沙月动影虚。天风飒然来，吹我白菟裾。手持古松枝，朗读鹤背书。轻身鍊五芽，去与元化俱。
杂感八首·其一
作者：孙一元
朝代：明

白日下悲泉，瑟瑟寒风鸣。群芳悴中野，岂不怀孤英。冥运有兴没，主者亦何情。朅来南荣趎，还当抱此生。
杂感八首·其七
作者：孙一元
朝代：明

昔年云中士，被褐离尘表。相逢契夙心，结我平生好。临别海门东，赠以玄芝草。殷勤再致辞，教寿浮丘老。至今不敢遗，终身愿持保。但恐风雪深，与时同枯槁。
杂感八首·其三
作者：孙一元
朝代：明

太古固无言，有言淳朴丧。诗书已失真，龙马终成象。身生羲皇后，心在羲皇上。万事多变迁，真宰自无恙。
杂感八首·其二
作者：孙一元
朝代：明

棘冈生广庭，出入良崄巇。鸑鷟不遐顾，昆崙安可期。偪侧居人世，感此末岁悲。去去勿复道，悠悠祗自知。
杂感八首·其五
作者：孙一元
朝代：明

大道无狭邪，全德万物备。白日浴咸池，悠然会此意。熠耀争微光，鷾鸸矜小智。欲辨已忘言，沧溟浩无际。
杂感八首·其八
作者：孙一元
朝代：明

齐州赴宿诺，沧海归茅庐。浴发清泠中，沙月动影虚。天风飒然来，吹我白菟裾。手持古松枝，朗读鹤背书。轻身鍊五芽，去与元化俱。
杂感八首·其六
作者：孙一元
朝代：明

抱易住青山，长日青山对。烟云散不收，晨昏变奇态。应知住山心，不在万物内。乾坤古神器，机运谁谢代。以道猎众能，兀兀意独在。归来南郭翁，天根同一嘅。
杂感八首·其四
作者：孙一元
朝代：明

中古造无射，耗财空备器。元声未拟和，佞言满朝市。所以百年来，戎马无粪地。畎亩事征伐，土风转颓至。安得虞舜弦，为我理六气。
李参戎汝盛手持白羽扇见遗口占奉答
作者：孙一元
朝代：明

盛世何劳起卧龙，山林钟鼎道还同。直须着我青松下，岭月溪风指顾中。
李郎中元任别湖上因赠醉歌
作者：孙一元
朝代：明

李侯出海珊瑚树，青云白曜光彩露。束发挟书游帝京，四十为官守郎署。前年出使越江皋，佐省均输分节旄。汉之唐刘晏，王事给办民无劳。昨朝访我西湖边，入门礼汰意尤闲。山瓶乳酒留君醉，顿令草堂开云烟。酒酣问我经世事，风尘澒洞非吾志。赤骥丹凤甘遁形，天球银瓮古所秘。李侯李侯意转急，听我歌声泪沾臆。塞北只今尘满城，白龙恐为豫且得。
李郎中元任过别湖上
作者：孙一元
朝代：明

苦竹泠泠沙雨青，秋风别我钓鱼汀。好持使节朝天子，莫道江湖有客星。北固云回山历历，洪河龙斗浪冥冥。眼中经济须公等，殿上夔龙有典刑。
杨白花
作者：孙一元
朝代：明

帘幕闭重重，六宫春已暮。金梭万丈丝，不挽杨花住。
松厓歌寄方方伯寿卿
作者：孙一元
朝代：明

吾闻徂徕之山，巀嶭高万丈，上有古松千尺蟠踞厓之颠。白日行天不到地，苍藤翠茑倒挂相钩连。皴皮剥落根半露，偃盖反走枝相缠。下有元精山灵秘流膏，入土今千年。樵人牧竖不敢伐，乃知神物天能全。阴厓半夜起蛟蠖，哀壑万里含云烟。世间此木不见用，偃蹇独卧空山前。只今大厦将倾圮，风雨无庇真堪怜。呜呼安得此木供采用，能令四海苍生重熙然。
松树障子歌
作者：孙一元
朝代：明

眼底何人画松树，一株两株拂烟雾。青入石泉形影空，老摧岩壑愁日暮。山鬼作灵夭矫行，于菟受缚却回顾。摩挲双眼看不真，恍然步入庐山路。气寒心悸狂欲踆，仰面大叫真宰怒。雷霆排空顷刻成，茅堂却被风拔去。停杯收卷起长嗟，四壁秋声雨如注。
枕上漫尔成诗
作者：孙一元
朝代：明

枕上三更梦，愁多记不分。长天低野树，茅屋带星文。月色万里静，江声永夜闻。武夷犹汗漫，宗社想诸君。
林侍御过访留坐竹下问武夷山水
作者：孙一元
朝代：明

清泉长日漱潺湲，豸史峨冠访竹关。自笑道人迂野性，相逢先问武夷山。
林逋
作者：孙一元
朝代：明

开笼放鹤空山里，岩畔梅花野兴孤。天子当时重封禅，西湖合着老林逋。
栀花
作者：孙一元
朝代：明

若为秋水淡妆成，缟袂青裙似有情。独倚西风弄秋影，向人无语可怜生。
桃源图
作者：孙一元
朝代：明

溪上春风笑语温，溪头春水涨新痕。中原逐鹿人谁是，桃叶桃花自一村。
梁溪舟中遇吾廷介廷顺昆仲口歌送之
作者：孙一元
朝代：明

吴门北下喜相寻，乍见扁舟系水浔。感慨独收今日泪，昂藏同露百年心。高歌醉里江湖远，白发灯前夜雨深。此去秣陵如忆我，逢人还寄敬亭吟。
梅杖
作者：孙一元
朝代：明

几点冰花尚未消，一枝鹤膝冻翘翘。夜来梦到相寻处，野水斜通白木桥。
梦游华山
作者：孙一元
朝代：明

半空隔风雨，万壑闻长松。我往采三秀，骑龙莲花峰。
梦游黄山吟
作者：孙一元
朝代：明

朝看黄山图，暮梦黄山行。手扪天都月，一笑云烟横。丈人眉如霜，采秀忻相迎。酌我以石髓，遗我以琼英。泠然跨黄鹄，更欲游空明。群峰忽不见，一举还自惊。觉来发长叹，半窗松雨鸣。
梦郑继之
作者：孙一元
朝代：明

不见平生郑广文，风尘侧望隔青云。殊方物色偏怜客，两夜灯花频梦君。隔叶山鸠高自语，避人江鹳独为群。眼中此日堪惆怅，塞北音书久未闻。
梦采药王屋山小有洞
作者：孙一元
朝代：明

夜来何所梦，所梦在名山。采药小有洞，长镵乱云间。忽觉异人境，已知自不凡。青厓贴天日，下照芝草斑。双辕驾白虎，遥见仙人还。向前心自喜，飞步相追攀。手把翠云盖，恳求启秘关。长日不肯语，相待神自閒。但教食云霞，要留好容颜。一笑还自悟，白日游尘寰。
梨花
作者：孙一元
朝代：明

露华时为洗铅妆，剪剪轻风透越裳。深院无人吹玉笛，秋千斜搭月如霜。
槜李城别倪世亨
作者：孙一元
朝代：明

槜李城边春意动，与君半月喜连翩。弱条丽蕊看梅柳，白发青樽且岁年。交友晚逢文举喜，诸郎早得仲容贤。西归他日同乘兴，万里清江放舸船。
次韵寄祝维贞员外
作者：孙一元
朝代：明

归来光范门，书策不须论。白日自幽事，清泉在小园。鸠鸣开竹阁，月晓过梅村。邻父时时回，壶觞笑语温。
次韵答邵国贤少司徒
作者：孙一元
朝代：明

岁华荏苒坐成暮，江南十月叶乱投。沧海放身我何意，老松阅世天能留。虞卿著书只愁思，杜陵老病惟孤舟。几年格斗归未得，随地看云藜杖幽。
残冬廿八日立春
作者：孙一元
朝代：明

酒捷不堪逢过节，天涯霜雪正沦阴。百年我亦何为者，也费椒盘菜椀心。
残冬廿八日立春
作者：孙一元
朝代：明
体裁：七言绝句

酒捷不堪逢过节，天涯霜雪正沦阴。百年我亦何为者，也费椒盘菜碗心。
毗陵李太守禦贼
作者：孙一元
朝代：明

战格东西破，孤城誓始终。自挥朱雀帜，众拥紫髯公。吴楚哀歌满，江湖控制雄。为怜巡远义，须爱晟瑊风。
毛应奎副使隐居严陵钓台赴召小诗赠之
作者：孙一元
朝代：明

长风吹去棹，万里客星孤。何物为君赠，桐江画作图。
毛贞夫参政别予笼一白鹤与丹书一函见遗即席戏成二首答之
作者：孙一元
朝代：明

奇格踉跄自少尘，白榆花落岛中春。主人应是浮邱伯，不惜仙禽借与人。半世徒誇万卷功，埋头今作蠹鱼虫。元知天上多文字，云篆烟书更不同。
毛贞夫参政别予笼一白鹤与丹书一函见遗即席戏成二首答之·其一
作者：孙一元
朝代：明

奇格踉跄自少尘，白榆花落岛中春。主人应是浮邱伯，不惜仙禽借与人。
毛贞夫参政别予笼一白鹤与丹书一函见遗即席戏成二首答之·其二
作者：孙一元
朝代：明

半世徒誇万卷功，埋头今作蠹鱼虫。元知天上多文字，云篆烟书更不同。
永嘉王子扬见访山中留酌
作者：孙一元
朝代：明

樽酒歌声发，蓬门秋意深。泉光浮野竹，山气湿空林。一笑得吾子，百年独此心。便期同隐操，更喜有高吟。
永夜
作者：孙一元
朝代：明

黄叶下西阪，山空秋正清。永夜无人语，残河尽意明。
汀上
作者：孙一元
朝代：明

汀上閒云收未了，望中白鸟影留双。乾坤此意何人画，吟到无声月满江。
江上
作者：孙一元
朝代：明

日落不闻人语，江空喜动鸥群。散发弄木兰楫，乘风访洞庭君。
江上
作者：孙一元
朝代：明

沙砾喧寒雨，枫根挽钓楂。菰蒲起烟火，隔水是渔家。
江上别吴廷高约明年同游严陵钓台
作者：孙一元
朝代：明

一曲离歌日欲晡，寒云漠漠乱蘼芜。晚风江上人初别，黄篾楼中酒漫沽。冻树裹花春有迹，暮林无叶月平铺。明年准拟桐江去，共访严陵旧钓徒。
江上送殷近夫奉母东归
作者：孙一元
朝代：明

春色满汀洲，沙晴鸂䳵游。故人别我去，回首江之陬。半月届水宿，挂帆风力柔。芳蘅弄遥碧，閒云澹不收。远见蒜山月，晚泊琼花洲。推篷慈颜喜，得鱼沙市头。人生会有别，欢聚不知忧。平明望齐鲁，乘流发棹讴。
江上逢春感兴
作者：孙一元
朝代：明

严雪散寒雨，坚冰开积霃。青阳变脩条，东风回旧林。节物感孤志，连翩春江浔。椒花远自媚，清尊强费斟。十年一被褐，百回结尘襟。岂无乡关念，所愧国士心。开匣抚神物，床头流泉音。冥运诚崄巇，履兹思何深。不徒一朝奋，要在万物任。清诗继绝响，聊此抱膝吟。
江上饯别友人四章
作者：孙一元
朝代：明

晨起促征鞍，薄言驾舟楫。送子赴脩河，不忍与子别。兰苕会摧残，茑蔓不堪结。悽悽情未宣，恻恻心欲折。心折凭洲渚，玄云搆重阴。慷慨抚时序，况此离别襟。嘈嘈伫繁吹，戚戚理哀琴。暂延林莽间，眷此念弥深。念深重离筵，含酸听我歌。天寒冰澌结，君徂当奈何。穷兽不出薮，倦鸟岂离柯。期子早归来，岁晏守山阿。山阿遵时晦，人文会陆沉。履运多崄巇，感念昔与今。凄风振修薄，严霜被乔林。愿言同此夕，寤寐思所钦。
江上饯别友人四章·其一
作者：孙一元
朝代：明

晨起促征鞍，薄言驾舟楫。送子赴脩河，不忍与子别。兰苕会摧残，茑蔓不堪结。悽悽情未宣，恻恻心欲折。
江上饯别友人四章·其三
作者：孙一元
朝代：明

念深重离筵，含酸听我歌。天寒冰澌结，君徂当奈何。穷兽不出薮，倦鸟岂离柯。期子早归来，岁晏守山阿。
江上饯别友人四章·其二
作者：孙一元
朝代：明

心折凭洲渚，玄云搆重阴。慷慨抚时序，况此离别襟。嘈嘈伫繁吹，戚戚理哀琴。暂延林莽间，眷此念弥深。
江上饯别友人四章·其四
作者：孙一元
朝代：明

山阿遵时晦，人文会陆沉。履运多崄巇，感念昔与今。凄风振修薄，严霜被乔林。愿言同此夕，寤寐思所钦。
江南大水歌六首
作者：孙一元
朝代：明

扬子具区波势连，吴门淞泖尽云烟。郎家住处今何地，长日挂冠愁不前。落日薄山风蹙波，天吴九首海云多。茫茫一望愁无那，听妾劝公无渡河。日黄抱晕天风号，海若鶱腾白浪摇。连山浮石来喷雪，恰似曲江八月潮。却疑地轴折中流，雨倒风翻不肯休。飞阁横梁通海气，鸣鸥浴鹭失汀洲。海侧江翻地不毛，崖危石断日吞潮。时闻西北犹巡狩，不见东南亲射蛟。宿云积雾昼长昏，滔日浮山白浪吞。空道武皇塞瓠子，还须神禹凿龙门。
江南大水歌六首·其一
作者：孙一元
朝代：明

扬子具区波势连，吴门淞泖尽云烟。郎家住处今何地，长日挂冠愁不前。
江南大水歌六首·其三
作者：孙一元
朝代：明

日黄抱晕天风号，海若鶱腾白浪摇。连山浮石来喷雪，恰似曲江八月潮。
江南大水歌六首·其二
作者：孙一元
朝代：明

落日薄山风蹙波，天吴九首海云多。茫茫一望愁无那，听妾劝公无渡河。
江南大水歌六首·其五
作者：孙一元
朝代：明

海侧江翻地不毛，崖危石断日吞潮。时闻西北犹巡狩，不见东南亲射蛟。
江南大水歌六首·其六
作者：孙一元
朝代：明

宿云积雾昼长昏，滔日浮山白浪吞。空道武皇塞瓠子，还须神禹凿龙门。
江南大水歌六首·其四
作者：孙一元
朝代：明

却疑地轴折中流，雨倒风翻不肯休。飞阁横梁通海气，鸣鸥浴鹭失汀洲。
江南道中
作者：孙一元
朝代：明

去国烽烟异，怀人涕泗滂。九关啼虎豹，三月裹糇粮。日晚渔人语，云回雁路长。请泥吾岂敢，晏坐恐垂堂。
江城柬殷近夫
作者：孙一元
朝代：明

沙上风烟异，经时老客心。远天低故垒，落日带空林。目极芳华晚，愁缘野水深。江城有严武，犹可慰孤吟。
沈启南挽词
作者：孙一元
朝代：明

风流惊绝代，投老有馀情。海内求诗草，图中听水声。人多怜蹇拙，天亦爱聪明。回首荒山道，斜阳草树平。
沧江
作者：孙一元
朝代：明

千林草树静相依，来往寻诗坐钓矶。地近青春惟鸟雀，夜来新水到柴扉。中原落日愁多梦，万里沧江定不归。拟向鹿门为地主，不妨常著芰荷衣。
泛高士湖
作者：孙一元
朝代：明

我闻唐家李白一世贤，郎官之湖至今传。我今与子继其迹，胜事岂许昔人专。方冠野服兴不浅，驾船载酒凌苍烟。千山万山两岸如群龙，蜿蜒尽在几席前。青山落杯底，白日行舟边。鼋鼍突兀波面出，大鱼小鱼争避船。君把斗酒，我歌扣舷。天风下来，云叶翩翩。烂醉骑鲸，游昆崙巅。
浔阳歌十首
作者：孙一元
朝代：明

半夜烟飞杀气横，水军攻破九江城。天子垂衣正南面，殊方逆贼敢称兵。画舰彫戈兵势来，南康已破九江摧。鄱阳潋滟空愁目，庐阜崔嵬作战台。安庆合围久莫摧，中原保障有奇才。半夜缒城三死士，艨冲百万只空回。金陵龙虎帝王基，石作城垣江作池。此是先皇开国地，留都万载莫轻窥。中丞就义身难屈，宪副临危骂未休。要令后代看臣节，白日行天沧海流。潘鹏陷贼翻行说，刘李逆谋乃助奸。即日尔曹皆殄灭，一时天下愧儒冠。兵戈北指犯天阍，未到南都势尽奔。一夜玉颜凋后舰，珊瑚宝玦泣王孙。内官白面坐喧呼，尽道能开五石弧。临敌一时皆扑灭，貂珰铁劵岂应图。王公众道善提兵，伍守临锋气亦横。大战长江看掎角，成功今日是书生。闻道君王统六师，蛮兵百万羽林儿。亲征若果临南徼，江水今为饮马池。
浔阳歌十首·其一
作者：孙一元
朝代：明

半夜烟飞杀气横，水军攻破九江城。天子垂衣正南面，殊方逆贼敢称兵。
浔阳歌十首·其七
作者：孙一元
朝代：明

兵戈北指犯天阍，未到南都势尽奔。一夜玉颜凋后舰，珊瑚宝玦泣王孙。
浔阳歌十首·其三
作者：孙一元
朝代：明

安庆合围久莫摧，中原保障有奇才。半夜缒城三死士，艨冲百万只空回。
浔阳歌十首·其九
作者：孙一元
朝代：明

王公众道善提兵，伍守临锋气亦横。大战长江看掎角，成功今日是书生。
浔阳歌十首·其二
作者：孙一元
朝代：明

画舰彫戈兵势来，南康已破九江摧。鄱阳潋滟空愁目，庐阜崔嵬作战台。
浔阳歌十首·其五
作者：孙一元
朝代：明

中丞就义身难屈，宪副临危骂未休。要令后代看臣节，白日行天沧海流。
浔阳歌十首·其八
作者：孙一元
朝代：明

内官白面坐喧呼，尽道能开五石弧。临敌一时皆扑灭，貂珰铁劵岂应图。
浔阳歌十首·其六
作者：孙一元
朝代：明

潘鹏陷贼翻行说，刘李逆谋乃助奸。即日尔曹皆殄灭，一时天下愧儒冠。
浔阳歌十首·其十
作者：孙一元
朝代：明

闻道君王统六师，蛮兵百万羽林儿。亲征若果临南徼，江水今为饮马池。
浔阳歌十首·其四
作者：孙一元
朝代：明

金陵龙虎帝王基，石作城垣江作池。此是先皇开国地，留都万载莫轻窥。
浩啸
作者：孙一元
朝代：明

浩啸竹林间，来过湖水湾。晚花馀色净，双鹤照衣閒。用拙思深隐，时危惭独还。狂歌聊自得，随意弄潺湲。
海盐陈用明朱元素僧明秀见访山中酒次作诗赠之
作者：孙一元
朝代：明

可人费招挽，今喜过蓬门。黄鸟坐中午，青山意外春。诗新联石鼎，兴逸逐清樽。明日还相忆，来歌白鹭巾。
渔父
作者：孙一元
朝代：明

野水平于席，中流风力微。江花迎日净，沙鸟背帆飞。黄帽为渔父，青钱买钓矶。只今鸥社里，投老愿无违。
渔翁
作者：孙一元
朝代：明

渔翁生长不识字，坐对沧江有好怀。不用满船载书画，一篷独挂酒篘来。
渡江
作者：孙一元
朝代：明

斗酒醉初醒，长歌望海门。晚山横北固，落日照中原。沙白鸟双下，天青江独吞。壮怀方激烈，危坐欲腾鶱。
游吴
作者：孙一元
朝代：明

裋褐心愈壮，蒯缑歌自闻。薄游吴王国，来寻季子坟。
游天竺寺
作者：孙一元
朝代：明

楼阁排空送目劳，肩舆到寺步还遥。古雷破碣无全面，老树拿崖露半腰。盛世不须妆放逸，青山政尔要诗豪。归来湖上东风晚，带得芳鲜气未消。
游胜果寺
作者：孙一元
朝代：明

偶过江上寺，政遇远禅师。泉石关幽兴，云山进酒卮。小楼围晏坐，细雨好寻诗。隔坞茶烟起，烧残藤一枝。
游西湖
作者：孙一元
朝代：明

虎旅将军功业新，也来林下放歌频。几年天地伤多事，此日江湖合有人。菱叶乱迎青雀舫，波光忽动白纶巾。君王若念南征意，乞与西湖寄此身。
游道场山
作者：孙一元
朝代：明

伏虎昔年寺，塔留雷半焚。我来白日静，钟落青山闻。乱石开云气，晴池散鸟群。迟回兴不尽，林叶落纷纷。
游龙井山
作者：孙一元
朝代：明

石磴攀萝上，天风倚杖吟。钟鸣山意动，泉静树光深。白日观云物，清樽坐石林。归来兴更好，纤月映孤岑。
溪堂落成邻渔以箬笠草蓑见遗
作者：孙一元
朝代：明

卜筑苕溪上，幽居景自赊。杜陵今避地，庞老喜移家。石榻青霞满，山樽白月斜。邻翁惠钓具，云水足生涯。
漫笔用姑苏文秀才韵
作者：孙一元
朝代：明

翛然脱尘累，浩汗竟何之。千里云山梦，十年江海诗。鱼龙酣白日，鸿鹄自清时。著眼观群化，长歌酒一卮。
濯发
作者：孙一元
朝代：明

濯发泉水碧，更坐洒天风。麋鹿不相避，同在此山中。
燕都张子言访山中
作者：孙一元
朝代：明

有客自高格，入山从我游。衣裳上云色，几簟枕泉流。嵇叔远世味，山公得酒俦。柴门近湖水，还可到渔舟。
爱竹
作者：孙一元
朝代：明

眼中爱竹只数根，他时留取双文樽。除却酒徒与渔父，春风长日不开门。
独往
作者：孙一元
朝代：明

无媒幽径迥，笑语领东风。远烧搀新绿，寒花动小红。野情藜杖底，诗句酒杯中。一路春相候，何人识化工。
率溪书院和韵
作者：孙一元
朝代：明

构得茅堂枕石矶，矮篱匝匝槿相围。通渠水煖鱼知乐，隔坞梅开春有机。半引短帘供野望，漫搜奇句了残晖。阶前尽日无人到，绿上莓苔几片衣。
王与时方伯求予制濂溪巾兼作小句赠之
作者：孙一元
朝代：明

角巾一笑有真意，云物相看水石间。要得平生二三友，天应留取卧青山。
王与时方伯顾与成参议见访山中
作者：孙一元
朝代：明

柴门车马藩侯重，下榻高谈尽日欢。笑我风流丘壑相，对君倒着竹皮冠。山中芝草阑干长，石上松阴空翠寒。记得晦翁诗句好，一川风月要人看。
王方伯与时制深衣幅巾大带絇履见遗小诗裁谢
作者：孙一元
朝代：明

教化尊方伯，能令风俗敦。人文今更焕，吾道喜犹存。居士香山社，先生独乐园。兴来风日好，行傍柳花村。
王野云见寄华山志忽忆余曩昔月下著羽衣醉吟莲花峰上今已三载自过江南无此豪兴喟然而叹作诗寄谢故道及之
作者：孙一元
朝代：明
体裁：古风

忆昔游上清，长风吹羽䘸。仙人九节筇，扶我莲花侧。太空借韶濩，群动声相吓。石髓酌天瓢，此物山不惜。醉倚洗头盆，月华凝欲滴。独鹤惊夜半，回首秋云碧。三年万里游，此事堕今昔。愧谢山中人，默光运阖辟。
王野云见寄华山志忽忆余曩昔月下著羽衣醉吟莲花峰上今已三载自过江南无此豪兴喟然而叹作诗寄谢故道及之
作者：孙一元
朝代：明

忆昔游上清，长风吹羽䘸。仙人九节筇，扶我莲花侧。太空借韶濩，群动声相嚇。石髓酌天瓢，此物山不惜。醉倚洗头盆，月华凝欲滴。独鹤惊夜半，回首秋云碧。三年万里游，此事堕今昔。愧谢山中人，默光运阖辟。
环溪钓处为陈宪佥题
作者：孙一元
朝代：明

长乐山水闽中雄，诸峰北来开巃嵷。一溪发源深莫极，环绕却与诸山逢。山根倒插溪水碧，山霭冥冥溪树失。鸹鸧鸂䳵啼向人，四面波光山月出。美人有时坐溪边，竹竿袅袅牵春烟。腰间笭箵兴自好，日暮吟对江花前。我亦平生称钓翁，十年避地沧溟东。他时倘慕三花树，万里来寻烟雾中。
班媫妤
作者：孙一元
朝代：明

纨扇歌初歇，开帘草又新。如何双燕子，占断六宫春。
田园卜居
作者：孙一元
朝代：明

明时有遗逸，学稼老田园。荷锸云千顷，归耕月满村。郊原随步屧，田父共开樽。引水蔬成亩，编篱花映门。竹边行鸟雀，桑下散鸡豚。晴日行看稼，白头坐弄孙。年丰占木德，春到验梅根。农事时相较，岁功日自论。徵科吏未扰，耕凿俗相敦。看结田神社，蹋歌笑语温。
田舍早春作
作者：孙一元
朝代：明

今辰初解冻，远望田苗稀。日出会群情，鸟雀相喧飞。村妇荷锄至，隔舍烟火微。阿童三尺箠，驱羊散柴扉。风来广郊陌，春事正依依。
画孔雀引
作者：孙一元
朝代：明

吴溪大绢长十寻，何人夺此造化心。不写凡鹰与快鹘，独写青山石上之文禽。高冠照水弄深碧，翠尾隔花浮暗金。文章真合自妩媚，雌雄长日青树林。君不见杜陵诗中语意深，见诗对画如见箴。赤霄玄圃须往来，慎勿渴饮寒泉阴。
留周用宾宿山中
作者：孙一元
朝代：明

道人访我西湖间，拄杖月明闻扣关。焚香下榻夜初静，解衣对坐神自閒。眼中君似王摩诘，海内我亦元次山。短袍高帽意更远，同来白日游尘寰。
留许天赉宿山中
作者：孙一元
朝代：明

皇极閒窥天地心，只容高卧华山阴。枕边鼻息君来候，政是人间韶濩音。
癸酉六月望夜同施邦直棹舟西湖历六桥抵望湖亭乘月登孤山拜和靖处士墓
作者：孙一元
朝代：明

向晚南屏路，相携上钓䑳。山根晴亦湿，湖面夜难昏。月色留吹笛，鸥群避洗樽。来寻林处士，地下有知言。
登吴山绝顶望钱塘江潮
作者：孙一元
朝代：明

独倚危岑岸接䍦，晚潮初上练痕齐。乱挝鼍鼓妖蛟舞，倒捲银山海日低。弓弩千年人去后，帆樯万里望中迷。凭谁唤起眉山老，为诵钱王庙里题。
登城漫兴
作者：孙一元
朝代：明

独上荒城望九垠，长风吹月到天津。蛟鼍浪起全吞楚，鸟鼠山空远见秦。岁月虚惊青琐梦，江湖终要白纶巾。不须更道归来好，烂醉樽前软脚春。
登越江城寄彭济物宪副
作者：孙一元
朝代：明

鼓角风初曙，登楼倚望时。春愁迷断雁，野色带荒陴。千里云山梦，十年江海诗。兵戈阻前路，还系故人思。
白凫
作者：孙一元
朝代：明

白凫看不足，坐买江上舟。长日牵春梦，江光摇绿洲。
白苧词
作者：孙一元
朝代：明

江上睡鸭烟草肥，江南白苧催换衣。雨声四月不知暑，过尽樱桃人未归。
相见
作者：孙一元
朝代：明

相见不作语，天风吹长须。探取虎盘囊，留赠昆崙图。
看山
作者：孙一元
朝代：明

支郎构别业，庞老远尘寰。偶到无言处，来看江上山。风篁元不整，水鹤自飞还。残日渔樵尽，柴门影独閒。
睡起
作者：孙一元
朝代：明

睡起散幽躅，荒冈春日西。野云飞不起，寒压竹枝低。
睡起
作者：孙一元
朝代：明

睡起行吟日过午，葛巾芒屩水云间。虎头食肉非吾事，要与图南分华山。
睡起效赵子昂
作者：孙一元
朝代：明

小窗酒醒夕阳低，草色撩人思欲迷。曳杖起来出门去，山樱子落竹鸡啼。
石亭
作者：孙一元
朝代：明

石亭围野色，晏坐长高情。细竹通幽涧，呼儿洗玉罂。苍苍松雨堕，冉冉岛云生。扫石题诗句，长留真隐名。
石川子
作者：孙一元
朝代：明

鲁门有狂客，昔隐泰山中。高谢九州事，自筑一亩宫。鹿裘才掩骼，悟悦晨夕同。饮牛汶水湄，访道尸乡翁。物情视蠕动，长啸回天风。偶来游汗漫，邂逅瀛海东。语笑若宿好，顾我启方瞳。授我玉屑饭，五内烟火空。久当遗凡蜕，相将入无穷。
石川子夜半相访
作者：孙一元
朝代：明

境静人群绝，梦回庭影空。打门走狂客，半夜惊山翁。乌鹊霜林月，堞楼鼓角风。更须笑疏懒，脱帻坐高松。
石林
作者：孙一元
朝代：明

乱石生寒霭，残林带晚曦。松凉供睡稳，山静与诗宜。入洞随猿迹，登崖割蜜脾。朅来天壤内，此地可栖迟。
秋兴二首
作者：孙一元
朝代：明

白帻乘高兴，青山载酒瓯。登临歌猛士，形胜俯南州。龙卧江光晚，雕盘云色秋。西湖有狂客，吹笛遍沧洲。平野秋光净，广川落日虚。红留枫树晚，黄见菊花初。时序悲舟楫，江湖无谏书。南山归卧处，还喜有茅庐。
秋兴二首·其一
作者：孙一元
朝代：明

白帻乘高兴，青山载酒瓯。登临歌猛士，形胜俯南州。龙卧江光晚，雕盘云色秋。西湖有狂客，吹笛遍沧洲。
秋兴二首·其二
作者：孙一元
朝代：明

平野秋光净，广川落日虚。红留枫树晚，黄见菊花初。时序悲舟楫，江湖无谏书。南山归卧处，还喜有茅庐。
秋夜
作者：孙一元
朝代：明

林屋无人月正明，推窗欹枕睡魔轻。一秋诗句知多少，听尽潇潇叶上声。
秋夜
作者：孙一元
朝代：明

道人晏坐起，推窗时一吟。白鹤忽不见，月明秋满林。
秋夜不寐
作者：孙一元
朝代：明

虫声破孤寐，起坐转萧骚。白露星河近，西风雁背高。江山泣吏卒，天地入旌旄。老眼苍茫外，长吟首独搔。
秋夜不寐
作者：孙一元
朝代：明

造物终难料，夜长耿不眠。酒醒灯晕里，秋堕叶声边。盆盎乾坤梦，溪山藜苋缘。平生陈正字，死不受人怜。
秋夜同紫峡逸士雪江老僧辈十人宿南屏山中诵逋仙夕寒山翠重秋净鸟行高分韵赋诗余得夕字
作者：孙一元
朝代：明

荒烟散不收，残山带遥碧。林鸦晚依依，草雉时嗝嗝。斜光明不定，居人掩荆栅。朅来喜盍簪，林下语幽赜。厓屋灯火青，野蕨旋新摘。岂无伏虎禅，亦有飞凫客。爱此小昆丘，人世白云隔。愿当抱奇幽，烱言永终夕。
秋夜坐吴山僧舍
作者：孙一元
朝代：明

夕阴一抹暗江城，入夜星河浅澹明。度水烟寒千树暝，隔林云卧一僧清。络虫故故催机杼，木叶萧萧送雨声。独坐山窗情自会，灯花无那向人青。
秋夜渡江
作者：孙一元
朝代：明

西风吹鬓绿䰐鬖，击榜长歌酒半酣。野月上船灯影乱，载将秋思过江南。
秋日孤山楼对酒
作者：孙一元
朝代：明

玄晏先生不解愁，偶来湖上一寻幽。健杯到手倾巴峡，捷句惊人破蔡州。四野秋声酣晚日，半空云影抱晴楼。倚栏遥望归来处，家在青山最上头。
秋日简王与时方伯
作者：孙一元
朝代：明

九月江南风色幽，狂歌长日爱林丘。酒杯且拟东篱醉，汗马未收西国忧。鸿雁鸳鹅俱自逸，芦花枫叶各知秋。眼中今有王夫子，曲槛新开看水流。
秋晚
作者：孙一元
朝代：明

秋晚不扃扉，秋亭一叶飞。采莲人不见，水面落红衣。
秋晚登镇海楼
作者：孙一元
朝代：明

楼上轻云散女陴，楼前狂客独支颐。江当夕照半添色，诗与秋山两斗奇。木叶无言时序暮，尘寰多事杖藜知。只应又被渔郎笑，雨细风斜归去迟。
种松
作者：孙一元
朝代：明

种松满昆丘，眼中生苍鳞。松根化为石，松叶不受尘。中有结庐者，长年事隐沦。入云荷长镵，斸苓青涧滨。木食有奇志，乃与天为邻。放歌白云里，去去空山春。
种竹
作者：孙一元
朝代：明

种竹荒冈手记曾，满林苍翠尽腾凌。遥连野水青无间，斜压秋云冷不胜。惯觅渔竿防稚子，秪分拄杖与山僧。黄陵歌罢无人和，明月阑干只自凭。
程节妇
作者：孙一元
朝代：明

君身椅桐枝，妾身葛藟草。相感缠绵意，永言百世好。一朝讵摧伤，妾身宁自保。生死愿从君，寸心日杲杲。不学浮萍花，东西荡风沼。
竹庄为孙用彰题
作者：孙一元
朝代：明

小筑閒庄枕水浔，绕墙种竹碧森森。乱红吹尽春无几，借看君家秋一林。
竹枝词二首
作者：孙一元
朝代：明

湖日初明湖水涯，门前鹊鸣郎到家。折得草花还自喜，插向阿奴双髻丫。郎到家时春正忙，愿郎看蚕奴采桑。去年蚕死犹自可，今年蚕死愁杀郎。
竹枝词二首·其一
作者：孙一元
朝代：明

湖日初明湖水涯，门前鹊鸣郎到家。折得草花还自喜，插向阿奴双髻丫。
竹枝词二首·其二
作者：孙一元
朝代：明

郎到家时春正忙，愿郎看蚕奴采桑。去年蚕死犹自可，今年蚕死愁杀郎。
简程确斋
作者：孙一元
朝代：明

有美人中杰，名应入邵评。易传殷末世，文尚汉西京。樽酒观群化，衣冠异俗情。率溪有长雚，钓取北溟鲸。
简邵国贤少司徒
作者：孙一元
朝代：明

青鞋偶城市，邂逅喜相投。一笑沧江远，到门拄杖留。人文望吾子，天意老渔舟。不尽风前兴，寒花卧晚幽。
精忠庙
作者：孙一元
朝代：明
体裁：五言律诗

故国神非迥，中原志独迟。春秋太史笔，伏腊土人祠。草木俱愁色，空墙尚战旗。孰云殊岘石，挥泪满松枝。
紫阳山中徐步
作者：孙一元
朝代：明

穷壑卧孤松，寒风生杖屦。幽人独往来，鸟哢自成句。因山剩得秋，欣然有馀趣。片雨弄江光，孤云起汀树。望中水似天，啸坐渔舟去。
约鹅湖费阁老明年同游武夷山因作短歌二首赠别
作者：孙一元
朝代：明

武夷山高秋意凉，云阴半落松桂苍。青壁无人沿月上，蹋船放歌溪水长。野鹤照衣来清濆，山树开花留白云。他日移居溪水上，道衣同拜武夷君。
约鹅湖费阁老明年同游武夷山因作短歌二首赠别·其一
作者：孙一元
朝代：明

武夷山高秋意凉，云阴半落松桂苍。青壁无人沿月上，蹋船放歌溪水长。
约鹅湖费阁老明年同游武夷山因作短歌二首赠别·其二
作者：孙一元
朝代：明

野鹤照衣来清濆，山树开花留白云。他日移居溪水上，道衣同拜武夷君。
纵笔二首
作者：孙一元
朝代：明

尘世功收翰墨，江上还我形骸。笑落风前斗笠，小儿拍手拦街。细雨年华冉冉，高江木叶青青。万事付钓竿手，一生读种鱼经。
纵笔二首·其一
作者：孙一元
朝代：明

尘世功收翰墨，江上还我形骸。笑落风前斗笠，小儿拍手拦街。
纵笔二首·其二
作者：孙一元
朝代：明

细雨年华冉冉，高江木叶青青。万事付钓竿手，一生读种鱼经。
耽酒
作者：孙一元
朝代：明

野人耽酒难料理，十日床头作醉狂。偶扶藜杖出门去，庭草风吹一尺长。
脩竹亭
作者：孙一元
朝代：明

脩竹何年种，虚亭散翠阴。清风自长夏，赤日避高林。袅袅山云净，娟娟溪雾深。地偏人不到，来往动高吟。
自君之出矣二章
作者：孙一元
朝代：明

自君之出矣，冷煖何所依。不能见君面，但见箧中衣。自君之出矣，生死那可知。不能保君身，但保襁中儿。
自君之出矣二章·其一
作者：孙一元
朝代：明

自君之出矣，冷煖何所依。不能见君面，但见箧中衣。
自君之出矣二章·其二
作者：孙一元
朝代：明

自君之出矣，生死那可知。不能保君身，但保襁中儿。
至日携搕登道场山
作者：孙一元
朝代：明

瞥眼风尘岁屡迁，椒盘柏酒自留连。半生作计閒为上，到处论交山最贤。好句忽成黄叶寺，小舟漫倚白鸥天。松声泉语无人会，独坐岩头意已传。
致道观看七星桧树歌
作者：孙一元
朝代：明

海虞山前突兀见古桧，眼中气势相盘拿。上应七耀分布有神会，地灵千岁储精华。皴皮无文尽剥落，老根化石吞泥沙。据山？峞，映壑谽谺。身枯溜雨，枝黑藏蛇。伫立顷刻云雾遮，日落未落山之厓。同行观者皆叹嗟，舌扪颈缩无敢哗。归来灵物不可究，夜宿撼床恐龙斗。
致道观看七星桧树歌
作者：孙一元
朝代：明
体裁：古风

海虞山前突兀见古桧，眼中气势相盘拿。上应七耀分布有神会，地灵千岁储精华。皴皮无文尽剥落，老根化石吞泥沙。据山�峞，映壑谽谺。身枯溜雨，枝黑藏蛇。伫立顷刻云雾遮，日落未落山之厓。同行观者皆叹嗟，舌扪颈缩无敢哗。归来灵物不可究，夜宿撼床恐龙斗。
苦寒行二首
作者：孙一元
朝代：明

半月闭门友朋绝，过午下食鸟雀怜。风狂高江浪打岸，雪压湿突炊无烟。冻云漏日黄无光，野客禁此手足僵。急走南村觅春信，梅花不见只诗狂。
苦寒行二首·其一
作者：孙一元
朝代：明

半月闭门友朋绝，过午下食鸟雀怜。风狂高江浪打岸，雪压湿突炊无烟。
苦寒行二首·其二
作者：孙一元
朝代：明

冻云漏日黄无光，野客禁此手足僵。急走南村觅春信，梅花不见只诗狂。
茅屋清溪上
作者：孙一元
朝代：明

茅屋清溪上，渔歌入座闻。水光偏映竹，钓石自生云。地近青藜杖，身随白鸟群。此中有真趣，长日少尘纷。
荆溪道中
作者：孙一元
朝代：明

树夹苍厓立，遥遥溪路微。浪花迎棹尾，山影上人衣。饥鹊鸣将下，颓云冻不飞。还寻旧游处，日暮渔樵稀。
草堂
作者：孙一元
朝代：明

溪上高秋云木凉，地偏人事不相妨。开门江日流书幌，背水秋花照草堂。堑北买田时未就，舍南种竹已成行。幽居自拟王官谷，药裹书签引兴长。
荒村
作者：孙一元
朝代：明

落日长风吹碛昏，荒村寒月动篱门。江潮枕上悲心壮，山鬼灯前夜语繁。乱后客身犹万里，斗间云气望中原。欲添春水随行李，更听渔歌起钓䑳。
荷巾
作者：孙一元
朝代：明

宓妃乞与波间碧，凭仗南风为剪成。试着晚凉溪上坐，道人真得爱莲情。
蓬窗
作者：孙一元
朝代：明

静启蓬窗发孤啸，天风四檐吹昼晴。乱石横泉自经纬，幽兰老桂时争清。诗书端坐了节序，山林无事完姓名。夜深魍魉向人拜，薜荔女萝衣分明。
虎丘慧上人山房
作者：孙一元
朝代：明

占胜景相于，僧閒水竹居。窗幽滋藓晕，树老带虫书。石鼎秋联句，溪园夜剪蔬。买山钱可借，许我筑茅庐。
蟠桃图为鲍氏母寿
作者：孙一元
朝代：明

鲍君寄我蟠桃图，缄书相示来中吴。索诗咏图为母寿，牙签锦轴云光敷。风前披拂伫玩久，沧海万里岛屿孤。紫文缃核大于斗，此木要与凡植殊。春风倒捲绛罗袖，酒晕时上红玉肤。云烘霞蒸光不定，一颗不易千明珠。昌容绿华驾文鲤，王乔琴高乘白凫。摘桃实兮来仙都，飘飘蕙带云霞襦。捧桃献酒为母寿，三千年后游蓬壶。
衡门
作者：孙一元
朝代：明

投老衡门不用名，閒云时伴一身轻。床头酒尽春刚去，座上山青诗又成。浅水短蒲蛙阁阁，澹烟修竹月盈盈。凭谁为问天随子，药草新生较几茎。
西湖
作者：孙一元
朝代：明

十里山如拭，西湖背郭流。僧归虹外雨，云抱水边楼。春事多逢醉，歌声半是愁。独怜垂钓者，吾欲共沧洲。
西湖
作者：孙一元
朝代：明

十里飞花送酒卮，六桥儿女蹋春词。无人会得渔翁意，独立晴湖照影时。
西湖
作者：孙一元
朝代：明

门前云物时来宿，沙上鸥群亦自呼。背郭不知有城府，矮床竹树坐临湖。
西湖山居
作者：孙一元
朝代：明

道人缚屋南山里，西湖正对柴门底。藜杖经旬懒出门，门前看湖聊尔耳。秋风抚掌桂花开，坐对白石歌隐士。溪翁住近不相知，晨昏同饮西湖水。
西爽亭会别周参政杨顾二参议
作者：孙一元
朝代：明

对酒山亭上，清秋思更豪。轻鸥动江色，片雨带林皋。兴逐王司马，诗当何水曹。分携聊一笑，日暮上渔舠。
观鱼
作者：孙一元
朝代：明

步屧石池上，观鱼坐短蒲。翻萍银拨刺，吹浪雪模糊。沙白云光净，日斜岛屿孤。濠梁相对处，吾亦偶忘吾。
解所佩日本小剑遗殷近夫作公莫舞
作者：孙一元
朝代：明

晴空一夜走白螭，河鼓下照寒江湄。葛卢之山元气裂，神物将化天有为。镡头惊见赤花古，辘轳纯钩皆莫数。千年碧血燐火明，万里阴风髑髅语。帝王气象佳葱葱，玉虹提携行相从。座上酒酣公莫舞，要是当时隆准公。
解衣
作者：孙一元
朝代：明

解衣坐渔梁，水风来许许。月明不见人，幽篁自相语。
访樵者
作者：孙一元
朝代：明

远寻山中樵，不识山中路。隔林伐木声，遥忆林深处。不晤竟空归，日堕西陵树。
访许进士台仲九杞山中二首
作者：孙一元
朝代：明

山水经年别，樽罍十日留。柴门沙月动，木榻海云流。同爱名山隐，难忘帝国忧。何时解朱绂，一笑共沧洲。下榻山中夜，论交海上村。百年同意气，双泪独乾坤。木叶风江乱，秋灯雾树昏。沧洲终自好，白首钓鱼䑳。
访许进士台仲九杞山中二首·其一
作者：孙一元
朝代：明

山水经年别，樽罍十日留。柴门沙月动，木榻海云流。同爱名山隐，难忘帝国忧。何时解朱绂，一笑共沧洲。
访许进士台仲九杞山中二首·其二
作者：孙一元
朝代：明

下榻山中夜，论交海上村。百年同意气，双泪独乾坤。木叶风江乱，秋灯雾树昏。沧洲终自好，白首钓鱼䑳。
访钱隐君
作者：孙一元
朝代：明

隐君南国旧王孙，小筑茅堂水竹村。我亦江湖陆鲁望，钓竿独抱访柴门。
诗成
作者：孙一元
朝代：明

短几兀言情自会，一诗才就夜三更。灯青火冷不成梦，残叶打窗送雨声。
读孟浩然诗
作者：孙一元
朝代：明

春水长兰苕，春鸥来复饶。云光欲到地，江色澹相摇。浊酒同渔父，轻风动野袍。岘山斜照里，归去趁鸣桡。
读李世卿大厓文集二首柬乃弟立卿宪长
作者：孙一元
朝代：明

丰芑多才世亦雍，文章犹见昔贤风。天根悟处梅花早，要有江门一老翁。杖屦当年谁与从，白云回首有高踪。畸人随化文章在，我梦罗浮四百峰。
读李世卿大厓文集二首柬乃弟立卿宪长·其一
作者：孙一元
朝代：明

丰芑多才世亦雍，文章犹见昔贤风。天根悟处梅花早，要有江门一老翁。
读李世卿大厓文集二首柬乃弟立卿宪长·其二
作者：孙一元
朝代：明

杖屦当年谁与从，白云回首有高踪。畸人随化文章在，我梦罗浮四百峰。
读高士传
作者：孙一元
朝代：明

钟鸣山阁静，晨起自栉头。霜树被繁实，日出红欲流。稚子裹糗粮，下涧汲寒湫。焚香开卷帙，静坐法前修。因看庞德公，鹿门真可求。
谒孤山林和靖处士祠
作者：孙一元
朝代：明

我识林居士，角巾老不妨。文章馀琬琰，山水借声光。老鹤迎人立，疏梅作意香。谁言傍脩竹，配食水仙王。
谢安
作者：孙一元
朝代：明

东山已慰苍生望，别墅风流太傅游。醉后犹传青海舞，白鸡梦断已千秋。
谢方方伯寿卿惠米
作者：孙一元
朝代：明

耽贫自笑山人瘦，饱饭还歌方伯贤。白石铛中消岁月，漫炊松火汲清泉。
谢鲍山人采松花见寄
作者：孙一元
朝代：明

山人缚屋黄山巅，青松万株盘屋前。春风摘取花满裹，逢人遥寄吴门仙。吴门仙人身已轻，服花更向灵气生。白日独坐若木下，沧海如席龙不鸣。昨梦访君松树樾，赤脚蹋云石苔滑。天风飒飒吹欲醒，归来松际留明月。
费鹅湖阁老顾与成参议同访有诗见遗依韵和答
作者：孙一元
朝代：明

雨馀秋寺里，一径转松长。上客同乘屐，高人独据床。塔阴眠石壁，鹤迹遍山房。归去犹馀兴，看鸥意不忘。
赠别王与时方伯
作者：孙一元
朝代：明

海中三花树，石上五粒松。与子今有约，相候寻其踪。褰衣白云杪，时戏苍精龙。手把古苔篇，还访昆崙峰。峰顶咽玄露，长令有好容。回首谢尘世，莫教生秋蓬。
赠别顾华玉谪全州
作者：孙一元
朝代：明

桂岭经行处，泉声日夜潺。飞蛇晴挂树，毒雾昼沉山。去国鸣孤楫，传诗到百蛮。柳侯读书处，遗像沅湘间。
赠友人之梁宋
作者：孙一元
朝代：明

壮志轻离别，镂刀拂雪明。他方正多事，中原谁请缨。彩裘违故国，琴筑歇芳声。劝尔一杯酒，出门空复情。
赠徐廷应
作者：孙一元
朝代：明

老翁白首负奇好，来往江湖称地仙。野鹜沙鸥各解事，青莼紫鳜宁论钱。月明满地夜呼酒，山色半帆秋放船。偶过海门访啸父，相逢各诵云烟篇。
赠李将军征南十八韵
作者：孙一元
朝代：明

上将元知敌，全军用伐谋。折冲临远服，仗钺下南州。天末黄云暗，海门落日愁。朱帆开远浪，画角起中洲。号令三军肃，妖氛指日收。千山迎剑气，万里拥蛇矛。风急闻哀雁，波翻骇伏虬。舟人歌小海，幕客尽轻裘。羽檄飞前渡，艨冲据上流。候晴占雉尾，厌气射旄头。马援收诸洞，留侯用一筹。惊鳞还自溃，穷兽欲何投。杀势奔封豕，威声走怒彪。潜兵分部伍，归路扼咽喉。尚诈终防变，乞降更莫留。直须临獠穴，尽拟破蛮酋。俘献君门喜，凯还道路讴。将军列茅土，四海仰皇猷。
赠殷近夫靖江二十韵
作者：孙一元
朝代：明

霄汉瞻多士，君才滞一方。青袍走吏卒，白马照江乡。学与前贤翼，名应后辈光。文锋膏鸊鹈，政理卧桁杨。吴楚疮痍地，乾坤战伐场。孤城危此日，哀笛动清商。万里忧南服，群凶睨海疆。轒辒防破取，号令极飞扬。涕为黎元堕，心应末俗伤。风云看变合，形胜认低昂。谋食同鸡鹜，危身破犬羊。农间留武备，帝上演天潢。丧乱哀孙楚，宾朋忆郑庄。独怜清咏苦，每爱剧谈长。去国烟云异，故园橘柚荒。土风犹未习，水味只新尝。鸟尽沧波阔，天低落日黄。子情惟浩荡，吾志正悲凉。岁晏舟樯阙，途穷菉葹芳。犹怀西北念，梦寐耿难忘。
赠申将军制阃蓟门
作者：孙一元
朝代：明

青云鼓角动边畿，白日旌旗赤羽飞。直免苍生忧社稷，喜闻天子卸戎衣。三秋瀚海风传檄，万马燕山夜破围。他日功成忆孙楚，江边来问钓鱼矶。
赠郑师准
作者：孙一元
朝代：明

义居闻郑氏，十世浦江滨。国有张公艺，人传李自伦。宗文今更见，俗化喜犹淳。海内樊篱共，宁无感激人。
赠钝翁
作者：孙一元
朝代：明

丰狐自胥疏，每为腋所误。翡翠巢南林，亦以文见捕。世人玩葩藻，投老终莫悟。夫子抱清浮，以钝守中素。还能远嚣声，朅来随烟雾。予亦畏垒民，从子返初步。
赠青城道士
作者：孙一元
朝代：明

新织鹭蓑间红羽，水云随处足徜徉。传来彭蠡鱼经古，见说眉山帽桶长。云冷听钟寻野寺，月明吹笛过江乡。如今去觅玄真子，还伴渔郎作醉狂。
赠鹤
作者：孙一元
朝代：明

为爱使君双舞鹤，杖藜相过水云乡。入门瘦影当窗见，隔树閒行共我长。碧海青天怜昨梦，朱琴瑶月斗圆吭。他年结屋罗浮上，万树梅花待汝翔。
赠黄得之二首
作者：孙一元
朝代：明

海内谈诗早，声名高适齐。风尘同伫望，衣食各卑栖。落日双雕急，空林孤兕啼。愁闻更出狩，校猎羽林西。我爱黄江夏，云山夙有期。风流怀上世，潇洒有清诗。笑拾沧江月，行歌青桂枝。嵇康得石髓，王烈许从师。
赠黄得之二首·其一
作者：孙一元
朝代：明

海内谈诗早，声名高适齐。风尘同伫望，衣食各卑栖。落日双雕急，空林孤兕啼。愁闻更出狩，校猎羽林西。
赠黄得之二首·其二
作者：孙一元
朝代：明

我爱黄江夏，云山夙有期。风流怀上世，潇洒有清诗。笑拾沧江月，行歌青桂枝。嵇康得石髓，王烈许从师。
跨驴游西山天竺寺
作者：孙一元
朝代：明

秋叶满林吹乱红，秋光半在山寺中。老衲迎门解幽事，一见呼我长髯公。薰炉相对坐中夕，松声泉韵何冲融。独鹤隔竹向人立，欲鸣未鸣幽意同。气酣日落豪思发，诗成三绕青桂丛。造物小儿玩人世，俯仰何必悲无穷。布袍斗笠自高格，狂歌醉叫惊山翁。归来明月散林影，驴背仰啸秋山空。
辛未中秋携张逸人僧龙玉升显东明西湖泛月吹笛饮酒登望湖亭扶醉漫兴
作者：孙一元
朝代：明

一望晴烟破暝幽，湖天滟滟月初浮。旋携斗酒呼邻父，小有蔬盘上钓舟。笛咽水龙中夜冷，杯摇河影万山秋。人间回首悲何事，欲览清光最上头。
边人曲
作者：孙一元
朝代：明

燕山风高白草枯，月明何处夜吹芦。边人戍久不忍听，泪湿腰间金仆姑。
过陈进士遂初湖上草堂
作者：孙一元
朝代：明

盛年射策怜吾子，早卜茅堂湖水涯。卧病沧洲心自得，看云白日首重回。鵁鶄鸂䳵柴门近，翠石寒沙水叶开。作客乾坤吾自放，终当同隐白云隈。
过黄勉之明水草堂
作者：孙一元
朝代：明

去去草堂远，怀人藜杖过。青林散山霭，翠壁吹江波。竹里鸠声切，吟边野兴多。相看皆道气，白日卧云萝。
近夫雨中载酒夜访
作者：孙一元
朝代：明

夫子多高逸，为官解爱贤。冲泥山径里，访我桂丛边。不废清时兴，还开文酒筵。寒枝通宿鹊，细雨湿浮烟。盘出银丝鲙，诗歌渔父篇。草堂元自僻，华烛更成妍。绝胜习池饮，接䍦倒载还。
远游
作者：孙一元
朝代：明

海水照髯影，天风吹角巾。早年负奇好，五岳散閒身。日观倚高寒，车箱梦犹真。一笑谢尘世，采药青涧滨。偶来不解事，长句惊四垠。几年闻格斗，中原白骨新。山鬼夜啼血，层云愁高旻。青凤叫孤月，茫茫鼎湖春。攀髯不可得，终岁泣遗臣。
送严季祥会试
作者：孙一元
朝代：明

远征此日怜吾子，木落苍山烟雾开。挂席独看淮北月，与谁同眺沛中台。上林冰雪愁时暮，万里江湖入梦来。此去君门看献策，济时须用出群材。
送别彭冲老
作者：孙一元
朝代：明

论交非一夕，去路惜匆匆。鸟尽暮云碧，天低落日空。风尘千里别，灯火一舟同。句得劝杯处，春归吹笛中。江山我亦老，天地子何穷。万事已残醉，百年终短篷。案留青玉在，剑蚀土花红。客里哀王粲，戎间识吕蒙。昂藏各有意，搔首看飞鸿。
送友人北上
作者：孙一元
朝代：明

扣舷歌小海，判袂送君行。秋入风云壮，雕盘原野晴。山迎扬子渡，潮语广陵城。还忆西湖上，渔歌载酒觥。
送吴希明
作者：孙一元
朝代：明

送子长杨渡，白云歌未终。江山情共别，灯火梦还同。一路黄梅雨，半帆白鸟风。波声催棹急，何处寄诗筒。
送周用宾进士访道入少华山
作者：孙一元
朝代：明

沧江望不回，孤峰晴自立。猛虎啸天风，肯为人所絷。尝闻安期生，画策君未入。归来谢烟火，清露中天吸。千年玩弄间，人世风云集。坐此无穷门，灭景鍊玄汁。
送少谷子继之
作者：孙一元
朝代：明

少谷山人去不返，洪河素舸坐长空。一官卧病菰蒲里，万里看山烟雾中。海内谈诗名已动，夜深说剑气还雄。关西野客应怜汝，君有当年季子风。
送彭济物宪副赴阙
作者：孙一元
朝代：明

多难还分手，秋边一剑雄。青云悬短梦，白日照孤忠。驿竹啼山鬼，江汀卧晚枫。兵戈犹在眼，好奏未央宫。
送彭济物赴阙
作者：孙一元
朝代：明

斗酒长歌赋远游，客心无赖揽衣裘。西风老雁啼残夜，虚馆青灯梦九州。一路江山随指顾，万方时瘼要分忧。功成天上归来日，还觅沧浪旧钓俦。
送李剑州白甫
作者：孙一元
朝代：明

发船挝鼓使君行，望里连云栈阁横。此日黎元犹在念，十年格斗喜初平。铁堂峡绕秦山远，玉垒峰连汉水清。更喜文翁今在蜀，此行须见治功成。
送杭东卿宪副入京
作者：孙一元
朝代：明

对面意不尽，长风吹别襟。江湖浮树杪，鹳鹤下秋阴。群盗还多难，诸方虑已深。治平望公等，尧舜格君心。
送潘子北上
作者：孙一元
朝代：明

潘子南中秀，意气凌飞鸿。出门佩双鞬，告别时匆匆。驾言游燕赵，览光蓬莱宫。杖策谒天阙，危言开帝聪。上以陈王道，下以陈民风。慷慨抗高义，披肝沥其衷。予亦磈礧士，失志岐路中。长剑拂鞶厉，侧睇心冲冲。愿子茂大猷，寤寐思所崇。
送许天赉赴春试
作者：孙一元
朝代：明

角巾快一识，相对残阳红。多路笑我拙，收功与子同。山青去鸟外，春满片帆中。政恐钓竿手，画眉终未工。
避俗
作者：孙一元
朝代：明

避俗年来学养慵，惟怜猿鹤日相从。閒看流水孤筇往，偶与归樵一径逢。老去形骸无长物，清留门户有高松。空教使者求颜阖，知入云山第几峰。
避客
作者：孙一元
朝代：明

报客频劳鹤，束书更住山。从今松桂里，散发弄潺湲。
避寇吴兴山中二首
作者：孙一元
朝代：明

日暮渔樵散，山空河汉明。柝声悲永夜，戎马闭孤城。去国美人尽，感时黄叶生。酒杯徒自好，极目一沾缨。露下虫声杂，蓬门月色沉。灯明人按剑，风急虎行林。南国兵戈满，中原涕泪深。裋衣挽不及，卧病北山岑。
避寇吴兴山中二首·其一
作者：孙一元
朝代：明

日暮渔樵散，山空河汉明。柝声悲永夜，戎马闭孤城。去国美人尽，感时黄叶生。酒杯徒自好，极目一沾缨。
避寇吴兴山中二首·其二
作者：孙一元
朝代：明

露下虫声杂，蓬门月色沉。灯明人按剑，风急虎行林。南国兵戈满，中原涕泪深。裋衣挽不及，卧病北山岑。
郎住竹堋口
作者：孙一元
朝代：明

郎住竹堋口，妾住杨柳？。杨柳丝空长，不能系郎船。
郎住竹堋口
作者：孙一元
朝代：明
体裁：乐府曲辞

郎住竹堋口，妾住杨柳�。杨柳丝空长，不能系郎船。
郑继之地官久不过湖上奉简
作者：孙一元
朝代：明

怪尔狂吟客，不过湖水滨。宁遭官长骂，莫得野人嗔。云外乌藤杖，水边白鹭巾。相看只自好，空送月华新。
郑继之新着小乌巾访予作诗戏赠
作者：孙一元
朝代：明

道人相见一笑同，乌巾自制誇新工。礼数懒慢政着我，山林风流今爱公。眼前物议一时事，溪边自照双鬓蓬。接䍦倒载间红羽，何当江上寻渔翁。
酒酣歌赠郑继之地官
作者：孙一元
朝代：明

司徒之官不可求，早年通籍金闺游。青袍只今厌奔走，儿女衣食泣道周。屡见文章出翠釜，未闻廊庙登天球。乡关万里望不及，风吹离思江花愁。野人劝汝早归来，尘埃肮脏难为俦。朝廷嬖孽未除尽，早晚尚有巴蜀忧。冰雪照野惊岁暮，行人烽火多阻修。天狼出明东海岸，哀凰独叫西康州。酒酣对汝不料事，为此长歌歌未休。
醉着
作者：孙一元
朝代：明

瓦瓶倒尽醉难醒，独抱渔竿卧晚汀。风露满身呼不起，一江流水梦中听。
采莲曲二章
作者：孙一元
朝代：明

越女颜如玉，和歌行晚风。举头乍相识，棹入莲叶中。莲叶翻乱红，正在若耶曲。愿见隔溪上，对坐斗眉绿。
采莲曲二章·其一
作者：孙一元
朝代：明

越女颜如玉，和歌行晚风。举头乍相识，棹入莲叶中。
采莲曲二章·其二
作者：孙一元
朝代：明

莲叶翻乱红，正在若耶曲。愿见隔溪上，对坐斗眉绿。
重游江上寺
作者：孙一元
朝代：明

重游江上寺，相对一樽开。耒耜知天力，东南息战灰。堞楼浮海动，潮势抱山来。落日闻人语，渔樵一径回。
重过南屏山
作者：孙一元
朝代：明

白帻长歌湖水隈，两年风物是重来。吟边忽漫乘高兴，亭上依然笑举杯。独树山花还自照，深春江燕故相回。寻幽此日真吾事，随意看云坐石苔。
野夫
作者：孙一元
朝代：明

两山夹湖当城隅，何人能过清风庐。黄叶抱霜蟪蛄老，野夫闭门穷著书。
钩帘
作者：孙一元
朝代：明

钩帘坐晚吹，斗酒娱清晖。幽怀未可言，木叶不停飞。
钱员外施药济人远近风动作诗戏赠
作者：孙一元
朝代：明

济世韩康伯，辞官陶隐居。花前开药裹，月下检方书。道骨时应长，尘缘渐破除。高风动城郭，人迹满门闾。
钱员外画小石山歌
作者：孙一元
朝代：明

钱侯画石，大者如踞彪，小石荦确如惊虬。云际十峰五峰出，白日不动苍烟浮。中有山人煮石处，茅屋藏缚青厓幽。黄鹤飞来饮丹穴，月中桂树枝相樛。钱侯钱侯有仙骨，手夺造化与天侔。我有仙人九节碧玉杖，与侯还访昆崙十二之蓬丘。
长吟
作者：孙一元
朝代：明

落日射江江气深，微云薄树生秋阴。青山白日足幽事，着我长吟万木林。
闻刘元瑞按察使弃官与甘泉山人候久不至
作者：孙一元
朝代：明

南国有高人，弃官万里道。晨夕问音书，相候青林杪。岁暮悲风尘，会晤苦不早。何日入门来，捋须倾怀抱。东山吴居士，况汝平生好。朅来同幽栖，笑拾金光草。
闻开化兵乱问讯吾廷介父子
作者：孙一元
朝代：明

问讯南来客，移家近向城。长贫方学道，多病更闻兵。顾我蓬蒿质，怜君江海情。续盟定何日，瓢笠祝融行。
闻江阴解围喜而独酌烂醉
作者：孙一元
朝代：明

好音慰我静风尘，漫喜呼儿笑语新。夏武有诗歌盛代，江山无恙着高人。短蓑月下形应古，白酒床头计未贫。安得尽闻烽火息，一瓢长醉太平春。
闻郡使者救水荒
作者：孙一元
朝代：明

地入鼋鼍窟，天连鹅鹳群。君心时注念，使节日忧勤。沧海流云气，青山捲浪文。岁功犹足望，歌颂动江濆。
阳羡山人
作者：孙一元
朝代：明

阳羡山人戴鹖冠，偶来白日游尘寰。云霞一夜忽入梦，却骑麋鹿还青山。
陆氏永思堂
作者：孙一元
朝代：明

堂在溪流上，门开云树中。青禽回野日，黄叶引山风。何日烟霞地，来寻桑苧翁。把酒坐终夕，回首茨门东。
除夜
作者：孙一元
朝代：明

短瓶卧壁不尽饱，宿火向人还自青。明日梅花应作意，春风一夜打柴扃。
陪李参戎汝盛游胜果寺酒酣登月轮峰望钱塘江潮
作者：孙一元
朝代：明

閒来野寺寻幽事，扶醉登临兴更豪。山脚遥分云树碧，海门初上浪花高。坐当落日吟偏壮，望入中原首重搔。投老要穷奇绝处，不妨随地混渔樵。
陶潜
作者：孙一元
朝代：明

江山万里云无色，归去柴桑日已斜。风景满前非故物，东篱采采独黄花。
雉子曲二章
作者：孙一元
朝代：明

花叶正田田，雉子行哺雏。锦翚覆满身，相顾还相呼。圣人在位民用和，只今四海无网罗。花萼正离离，雉子行相求。饮啄青山下，雌雄鸣且酬。四座沉沉动欢酌，堂上何人奏此乐。
雉子曲二章·其一
作者：孙一元
朝代：明

花叶正田田，雉子行哺雏。锦翚覆满身，相顾还相呼。圣人在位民用和，只今四海无网罗。
雉子曲二章·其二
作者：孙一元
朝代：明

花萼正离离，雉子行相求。饮啄青山下，雌雄鸣且酬。四座沉沉动欢酌，堂上何人奏此乐。
雨晴
作者：孙一元
朝代：明

晓起雨初霁，轻风到野袍。日迎山气尽，天入鹳群高。出涧喜新涨，携僧同小舠。欲留还自去，诗意动林皋。
靖江西浦与殷近夫别
作者：孙一元
朝代：明

离节动青郊，高筵敞江滨。哀觞为欢酌，温念忘客身。连山瞰水陆，平明眇烟尘。清曦升木末，长风吹远津。桑麻接上国，炎海为南邻。生聚岂鹿豕，行当逆龙鳞。结交非在多，要得允衷淳。古来豪杰士，寄托各有因。患难苟相得，谁论骨肉亲。政当笃明爱，安可辞苦辛。结此园中草，炯言怀好春。
靖江道中
作者：孙一元
朝代：明

落日精灵语，空山旅客惊。沙寒留鹭影，风急走江声。
题倪司谏公在竹里馆
作者：孙一元
朝代：明

使君家在渭川上，茅堂正对青琅玕。皇陂月出夜初静，紫阁云连秋映寒。已爱冉冉坐中见，更要潇潇吟处看。闻道南邻有蒋诩，携壶相过日高谈。
题古木竹石图
作者：孙一元
朝代：明

石根拖雨云脚过，老木谽谺石欲堕。白日抱珥天色微，翠葆含吟风势大。山空往来不见人，山鸟一声山竹破。当时此画作者谁，湘娥犹泣真宰悲。
题孙以德竹窗卷
作者：孙一元
朝代：明

窗前立苍壁，坐对时萧森。秋影云垂地，夜声风满林。寒吹拄杖湿，青入酒杯深。湘客渺何许，遥闻飞佩吟。
题孙道甫东园卷
作者：孙一元
朝代：明

小辟东园地，间来乐事宜。幽怀流动处，好鸟忽鸣时。灌药引清沼，护花编短篱。主人足高兴，嵇吕共襟期。
题孙道甫小景五首
作者：孙一元
朝代：明

家近新塘曲，月明鱼可掬。尽夜澹忘归，和云汀上宿。辛苦忘平生，云深出林坂。短衣不掩胫，行歌落日晚。秀色尽堪餐，身轻意欲举。日观倚高寒，排云与天语。茅堂汇溪流，一带清未已。萍底山更奇，苍烟飞不起。巾杖散高躅，钩辀啼远林。幽怀春冉冉，日暮落花深。
题孙道甫小景五首·其一
作者：孙一元
朝代：明

家近新塘曲，月明鱼可掬。尽夜澹忘归，和云汀上宿。
题孙道甫小景五首·其三
作者：孙一元
朝代：明

秀色尽堪餐，身轻意欲举。日观倚高寒，排云与天语。
题孙道甫小景五首·其二
作者：孙一元
朝代：明

辛苦忘平生，云深出林坂。短衣不掩胫，行歌落日晚。
题孙道甫小景五首·其五
作者：孙一元
朝代：明

巾杖散高躅，钩辀啼远林。幽怀春冉冉，日暮落花深。
题孙道甫小景五首·其四
作者：孙一元
朝代：明

茅堂汇溪流，一带清未已。萍底山更奇，苍烟飞不起。
题孙道甫明斋
作者：孙一元
朝代：明

致虚本无功，辐辐自一毂。天根念正微，吾以观其复。
题张玲画四时花
作者：孙一元
朝代：明

张子写生人叹嗟，解衣停笔思盘拿。金盂倒汁墨痕斜，挽回物力春豪奢。风前脉脉牡丹芽，小草濈濈争含葩。夏榴秋蕖取次花，四时会有重帏遮。不教飞泊委泥沙，请子更写古松枒。清阴盘据山人家，石鼎煮苓延岁华。
题文徵明画春江图二首
作者：孙一元
朝代：明

过午轻雷风色鲜，断虹迎日破寒烟。鸥清沙净宜诗句，旧日仙人白下船。野树无人阴自合，断峰隔岸雨犹青。鸬鹚鸂䳵留春住，正是江南杜若汀。
题文徵明画春江图二首·其一
作者：孙一元
朝代：明

过午轻雷风色鲜，断虹迎日破寒烟。鸥清沙净宜诗句，旧日仙人白下船。
题文徵明画春江图二首·其二
作者：孙一元
朝代：明

野树无人阴自合，断峰隔岸雨犹青。鸬鹚鸂䳵留春住，正是江南杜若汀。
题杨明府山水图歌
作者：孙一元
朝代：明

杨宰手持山水图，打门过我声相呼。登堂展图急相示，云烟满面秋疏疏。画者何人得天力，长风万里动地急。揽衣缩颈不敢前，袖中怕有波涛入。洞庭之派湘汉分，君山一点入青云。上有老龙吹笛处，月明彷佛清韵闻。黄鹤楼前花事阑，黄陵庙里竹阴间。沙鸥野鹜殊可乐，蹋浪翻萍时自还。彭蠡两岸烟树依，中有陶朱钓鱼矶。饭餐虾菜常容与，手著鱼经无是非。杨宰杨宰心思聪，平生爱画精天工。要令知我归来处，便是图中陶朱公。
题梅花赠太守黄子和
作者：孙一元
朝代：明

使君作郡沧洲边，我曾一见神翛然。长髯方瞳有仙骨，种梅犹记罗浮巅。琼盘铁曲一万本，茅屋正在春风前。寒姿自照日杲杲，白鹤下叫青溪烟。我归管领君勿嗔，采花拾实还候君。
题汪庸夫孙道甫道义同心卷
作者：孙一元
朝代：明

两两涧底松，郁郁岁寒操。青青百尺丝，上有女蔓草。女蔓不终好，一夜风霜老。
题爱日楼
作者：孙一元
朝代：明

高楼奉亲处，日色满檐牙。寿祝灵椿树，诗歌丹棘花。绿樽侑几席，白发悦年华。春霭阶庭内，兰孙又茁芽。
题程世洪栖云楼
作者：孙一元
朝代：明

楼上閒云万顷漫，爱云长日倚阑干。岩花半落岚光重，木叶乱鸣江雨寒。野老自甘泉石味，儿童时进蕨薇盘。閒来更觉青山好，湘簟疏帘静里看。
题程时望介斋
作者：孙一元
朝代：明

新安昔上郡，黄山秀而起。程氏重黎后，居此古仁里。异代见孤操，眼中得吾子。结茅山之隈，行歌青涧底。饮泉义固在，饥冻未应耻。千载于陵翁，可以同此理。
题美人图六首 其一 斗草
作者：孙一元
朝代：明

草色风晴绿满坡，佳人拾翠众相过。衣裳带得芳鲜气，一笑归来春意多。
题美人图六首 其三 鞦韆
作者：孙一元
朝代：明

花下罗裳映縠文，鞦韆彩架簇春云。回头偶道金钗落，深院风清笑语闻。
题美人图六首 其二 围棋
作者：孙一元
朝代：明

棋局当窗笑语清，雁行云阵各纵横。缃帘疏簟无人见，庭鹤时惊落子声。
题美人图六首 其五 弹琴
作者：孙一元
朝代：明

翠翘云髻有风仪，坐弄瑶琴日影移。性格聪明谁第一，辨弦应似蔡文姬。
题美人图六首 其六 题诗
作者：孙一元
朝代：明

花影亭亭日满阶，凤笺象管句新裁。因风柳絮真堪拟，谁有当年道韫才。
题美人图六首 其四 蹴鞠
作者：孙一元
朝代：明

宋祖英雄靖海疆，蹴戎犹自意难忘。春风别苑三千处，教得宫中此艺长。
题美人图六首·斗草
作者：孙一元
朝代：明

草色风晴绿满坡，佳人拾翠众相过。衣裳带得芳鲜气，一笑归来春意多。棋局当窗笑语清，雁行云阵各纵横。缃帘疏簟无人见，庭鹤时惊落子声。花下罗裳映縠文，鞦韆彩架簇春云。回头偶道金钗落，深院风清笑语闻。宋祖英雄靖海疆，蹴戎犹自意难忘。春风别苑三千处，教得宫中此艺长。翠翘云髻有风仪，坐弄瑶琴日影移。性格聪明谁第一，辨弦应似蔡文姬。花影亭亭日满阶，凤笺象管句新裁。因风柳絮真堪拟，谁有当年道韫才。
题范文予臞庵卷
作者：孙一元
朝代：明

道人黄山梅花仙，瘦骨崚嶒神苍然。饮泉坐石幽涧底，衣草食木青厓边。汊川风物久作计，工部家学犹堪传。夜深兀坐松月静，独鹤一声柴庵前。
题许氏夫妇节义
作者：孙一元
朝代：明

夫因为弟死，妇乃守夫节。一门节义俱，声光继前哲。呱呱膝下儿，衣食赖提挈。夜窗机杼声，孤灯半明灭。白发映青裙，投老志愈烈。磊磊涧底松，凛凛岩上雪。感慨歌此诗，灯前声呜咽。
餐气
作者：孙一元
朝代：明

开窗见山气，餐之不盈口。端在阿堵中，笑入无何有。
饮惠宪副北屏别墅
作者：孙一元
朝代：明

对酒清溪上，闻歌杳霭间。竹光酣晚日，云影动秋山。好鸟移时下，名园尽日閒。主人爱潇散，野客不知还。
饮龙井
作者：孙一元
朝代：明

眼底閒云乱不开，偶随麋鹿入云来。平生于物元无取，消受山中水一杯。
首夏一日坐钱员外仕宏竹间小楼戏简
作者：孙一元
朝代：明

首夏鸣禽繁，晏坐竹间楼。天风洒琳琅，碧云衣上流。焚香了长日，短童具茶瓯。枕簟对青山，顿觉五内幽。地僻不受尘，主人更清修。何当拜庞老，同入鹿门游。
驱车复驱车
作者：孙一元
朝代：明

驱车复驱车，起拂车上露。愿作车后尘，逐君车轮去。
鲍氏藏书楼歌
作者：孙一元
朝代：明

鲍君藏书十万轴，气压石渠吞天禄。缥囊缃帙尽古今，竹简蝌蚪惊触目。昔从惠子见多方，后闻张华载满毂。唐时世南行秘书，岂独李邕号书簏。今于君家尽见之，插架堆床动成束。我梦化作太乙精，手燃青藜访君屋。纬象玄文发隐奇，夜半风雨众灵哭。尝闻聚书后必兴，况是鲁斋旧儒族。六经行天日月明，文章末学厌纷逐。凤衰麟死三千春，主持吾道宁无人。
鹅湖费阁老见访山中作诗赠之
作者：孙一元
朝代：明

天远辞朝日，江清一棹东。艰危思欲济，留滞气还雄。水宿鱼龙国，帆连鹳鹤风。便随梅福去，莫问国师公。
黄山歌
作者：孙一元
朝代：明

黄山巀嶭几万里，乱峰如龙矗云起。晨昏日月转山腰，三十六轴盘地底。昆崙渤澥气势来，衡岳匡庐远相倚。长年冥濛飞烟霞，白日杂遝走麋麂。玉泉丹砂钟灵根，芝草琅玕长不死。中有高人事隐栖，缚屋开门乱云里。崖木野藤时作花，涧水泠泠石齿齿。床头木瓢白石铛，檐头瓮牖乌皮几。避世应同尸乡翁，著书还拟鹖冠子。我亦乾坤放逸人，探奇名山兴未已。落日长歌招隐诗，采药寻君从此始。
黄山歌赠戴仲良
作者：孙一元
朝代：明

吾闻黄山三十六峰青插天，悬厓峭壁万丈飞流泉。古松盘壑风吼地，苍藤翠茑白日生云烟。奇石媚幽独，小芝红欲然。若有人兮山之巅，烹霞炼石元化旋。宇宙入手春无边，有时黄鹤鸣翩跹。且吹玉笛桃花前，月明相约讲重玄。我来手持青苔篇，龙汉之秘心相传，洞中一笑三千年。
黄山行
作者：孙一元
朝代：明

黄山昔云与天通，三十六峰常冥濛。晨昏日月转地中，下连沧海沃焦东。嘄阳一足啼远松，天鸡野岸巢高风。中有灵迹世难穷，洞门水帘捲郁葱。五色闪映金银宫，秋风花落青桂丛。闻有高人秘其踪，洗药流出砂泉红。长年兀坐石床空，万物入手愁化工。吾闻此山元气钟，异人往往时相从。苔篇鸟书云雾封，我来启此心忡忡。洞里韩终倘相逢，倒景同佩苍精龙，万二千年寿无终。
三元堂·其一
作者：孙七政
朝代：明
体裁：七言绝句

山院桃花映碧流，何当仙侣共探幽。虽无石髓留人少，自有莺啼驻客游。
三元堂·其二
作者：孙七政
朝代：明
体裁：七言绝句

千壑松风万壑春，飞花扑面舞沾巾。此中莫厌仙源沓，芳草从来不误人。
关山月二首
作者：孙七政
朝代：明

关山片月迥含秋，万古长悬青海头。愁杀清光照沙碛，秦时白骨未曾收。古塞萧萧白草腓，汉家营里月光辉。可怜空学蛾眉影，夜夜关山照铁衣。
关山月二首·其一
作者：孙七政
朝代：明

关山片月迥含秋，万古长悬青海头。愁杀清光照沙碛，秦时白骨未曾收。
关山月二首·其二
作者：孙七政
朝代：明

古塞萧萧白草腓，汉家营里月光辉。可怜空学蛾眉影，夜夜关山照铁衣。
和石田翁落花诗次韵
作者：孙七政
朝代：明

欲赏须当趁斩新，迟来只恐堕芳尘。还输连夜追游者，孤负明朝早起人。委地不收空伴月，招魂何在并伤春。儿童戏折心犹怪，雨妒风欺莫可嗔。
咏虞美人草
作者：孙七政
朝代：明

蔷薇开尽绿阴凉，西国名花此际芳。夜月空悬汉宫镜，幽姿犹带楚云妆。
大石山房
作者：孙七政
朝代：明

结客中林伴，寻芳曲水濆。众山留暮雨，孤壁断春云。藉草飞英遍，探泉小洞分。不堪王逸少，今日惜离群。
寄怀禹锡阿咸侨寓百花洲上
作者：孙七政
朝代：明

萧然穷巷一茅庐，却喜频回长者车。避地不忘梅福隐，移家还傍伯通居。春风洲上花犹发，夜月门前柳自疏。若忆嗣宗长啸处，岂堪回首重踟躇。
春尽日闻莺
作者：孙七政
朝代：明

正愁春去对春风，忽听莺啼碧树丛。无数飞花向帘幕，将愁尽入一声中。
橘
作者：孙七政
朝代：明

美人有嘉树，结实如黄金。微霜降秋节，芬芳满中林。采采不盈箧，岁暮远相寻。缄以尺素书，致以瑶华音。开缄读素书，字字琅与琳。把玩不去手，置我高堂阴。恍行洞庭上，秋色潇湘深。况此东南美，橘颂步高吟。橘柚匪芬芳，荷君芬芳心。
玉关怨
作者：孙七政
朝代：明

紫塞黄云万里间，征夫一望总潸潸。今古沙场惟白骨，几人生入玉门关。
题虞美人草
作者：孙七政
朝代：明

君王诚慷慨，为妾总销魂。伏剑酬君贶，留花吊楚人。风翻红袖舞，露泫翠眉颦。吴会依春树，乌江伴渚蘋。浮云随代变，芳草逐年新。空使英雄泪，感慨欲沾巾。
耘庐放梅
作者：孙之琮
朝代：明
体裁：七言律诗

穿篱靠石满溪湾，几度东风意自閒。瘦影忽移幽径月，斜枝犹倚小屏山。拟将分被香初细，若比辞宫鬓欲斑。异日西岗逢玉雪，苍茫犹忆旧林间。
龙窝石
作者：孙交
朝代：明
体裁：七言律诗

穷搜石胜得龙窝，赤土冈头近水坡。每忆抱珠蟠石窟，似闻嘘气上天河。千年灵迹山川古，九夏神功雨泽多。我亦云霄曾快睹，赐归襄汉浴恩波。
一剪梅
作者：孙仁孺
朝代：明
体裁：曲

淳：男儿未际叹无衣。空欲飞飞。那得飞飞。王：更兼饥饿不胜啼。心事齐齐。人物齐齐。
一封书
作者：孙仁孺
朝代：明
体裁：曲

思伊两美姿。风雪寒灯夜做时。殷勤寄所思。艳绝多情桃李枝。咱管子勋劳。应不愧他怀嬴策励。敢忘斯。好人儿太心慈。候尔鸾軿一谢之。
一江风
作者：孙仁孺
朝代：明
体裁：曲

旦抱子上：自伤心。抱着婴儿寝。独自挨衾枕。望知音。他浪走都城。辜负春如锦。何时返故林。何时返故林。那堪夏复侵。叹双颐泪点儿时时浸。
一江风
作者：孙仁孺
朝代：明
体裁：曲

没佳音。空盼庭槐荫。夏日长偏甚。解伊心。强自欢颜。玉箸心中饮。何时再抚琴。何时再抚琴。堪怜剩绣衾。怪流莺枝上啼难禁。
七娘子
作者：孙仁孺
朝代：明
体裁：曲

旦持烛上：清秋早起罗衣颤。为良人盼望心穿。玉漏将终。明星犹烂。泪痕界破残妆面。
三
作者：孙仁孺
朝代：明
体裁：曲

第三笑。朝臣辈。乂何曾一个佳。谏垣每数月开谈怕。相臣每礼币空酬答。诸曹每供御惭无暇。不才早已弃君王。立朝可耻真堪骂。
三学士
作者：孙仁孺
朝代：明
体裁：曲

淳王：自古贤豪从困起。吾侪应此为期。而今跨下无完裤。他日街头着锦衣合前生。
三学士
作者：孙仁孺
朝代：明
体裁：曲

生：高节清风今已矣。英雄须识时宜。堪怜街上惟馀我。更叹闺中未有姬。合：念此青云须早致。免尘埃共笑嗤。
三换头
作者：孙仁孺
朝代：明
体裁：曲

向妆台妄求。为伊家闺秀。自知非偶。奈心情已投。这一桩婚媾与卿卿可正是连枝并头。两下情都有。三人成好逑。他年少含羞。况妹妹招夫敢自由。
三换头
作者：孙仁孺
朝代：明
体裁：曲

旦：何须诉休。知君已久。我容颜愧丑。应把姨娘解愁。他闺中之幼。望卿卿须念着身裁嫩柔。可是三生就。应他两意投。早与绸缪。不索郎君暗里偷。
三段子
作者：孙仁孺
朝代：明
体裁：曲

二旦：君须自高。那教伊嗷嗷远郊。非渠太骄。祗缘卿卑卑自招。而今须听冥鸿教。清贫自隐南山豹。管有日龙虎风云。傲彼鹪鹩。
三段子
作者：孙仁孺
朝代：明
体裁：曲

官情纸薄。更谁人风霜谊高。穷途寂寥。便家兄言词煞佻。君家朋友何须道。翻腾云雨都常套。抵多少白首相知。按剑同袍。
三段子
作者：孙仁孺
朝代：明
体裁：曲

生：临风怒号。尽知他谈交量交。神情太嚣。算将来名邀利邀。休提管子遭逢鲍。偏他以薄为其道。须有日自致青云。笑杀儿曹。
三煞
作者：孙仁孺
朝代：明
体裁：曲

嘱伊螬休怪吾。非是咱夺汝馀。偶然昏愦叨卿俎。黄泉不免惭蚯蚓。竹实应堪比凤雏。况与汝同斯土。乡邻之义。空乏应需。
三煞
作者：孙仁孺
朝代：明
体裁：曲

这的是王驩容恶劣。作田戴坐介：这的是田戴气骄奢。作怒目介：两下里瞪着眼骂齐人。自作乞态介俺可也低着首凭他说。
上小楼
作者：孙仁孺
朝代：明
体裁：曲

拜罢了佳城悲咽。索又将年来事说。则看俺乞食朱门。携杖荒郊醉倒坟穴。谁想俺也有时乘璧车大道斜。偕着俺双双都冶。誇道是堂堂阀阅。
上小楼
作者：孙仁孺
朝代：明
体裁：曲

饮河偃鼠。无过满腹。俺可也女执懿筐。自鬻芒鞋。饮食些须。常则是夫妇每为农学圃。昔日箕颍辈也于斯得趣。
不是路
作者：孙仁孺
朝代：明
体裁：曲

东郭缘奇。祭者遭逢倾盖。如今归矣。喉间回味尚依稀二位姐姐何在。。问妻妻怎生不笑脸来相媚。觑二旦介：为甚的颦眉似共啼。知何意。敢亲亲姐妹閒淘气。看好好夫君且解眉。揖介：卿卿欢喜。卿卿欢喜。
不是路
作者：孙仁孺
朝代：明
体裁：曲

为觅红芳。俏俏轻轻过画堂。斜凝望。那多娇可是试兰汤张介：呀。在里面洗浴哩。。解罗裳。金莲倚处香飘荡。玉体窥时室渺茫。寻方向。那门边隐隐些儿亮。钻他明朗。钻介钻他明朗。
不是路
作者：孙仁孺
朝代：明
体裁：曲

仔细偷张。肤若凝脂乳正芳。翻银浪。纤纤束素细腰香。俊娇娘。如何不教人儿想。为甚偏将那好处藏。无由向。他春罗半幅中间放。没些疏旷。没些疏旷。
不是路
作者：孙仁孺
朝代：明
体裁：曲

众作推车上：奔走风波。两乘香车幽径过。人儿娜。清畏人知隐苧萝来此已是。直入则个。叩头背介：好两位夫人也。。绣裙拖。一双小脚些儿大。怪的东君记挂他。旦：你是俺老爷差来的么。小旦：老爷回国了么。众：齐声和。俺老爷相请去都中乐。速将舆坐。
不是路
作者：孙仁孺
朝代：明
体裁：曲

小旦背介：不住姨娘。语语声声意态狂还疏放道多时久立在回廊对生低介：对伊行。传闻我阿姐应相谤。只道俺为姨没主张。须深想。奴非怨女君非旷。慢劳相访。慢劳相访。
不是路
作者：孙仁孺
朝代：明
体裁：曲

浴罢新凉。笑向妆台试晚妆。谁来往。敢娘行环佩。我速趋跄见生介：呀。。是伊郎。教人含笑归罗幌。何事藏踪向绮窗。生揖介：姨娘。告揖了。小旦回介：他深深唱。鞠躬而揖多谦让。意儿堪谅。意儿堪谅。
临江仙
作者：孙仁孺
朝代：明
体裁：曲

王众随上：为问谁将垄断抢。儿曹大是无良。今朝断送入燕邦。教他易水上。魂气去茫茫。
么
作者：孙仁孺
朝代：明
体裁：曲

今朝的贵老爷。昔日的穷小舍。觑了俺目下时节。意气豪侠。体貌超轶。可道是皆运也。皆命也。为甚么始终两截。一生儿被他磨涅。
么
作者：孙仁孺
朝代：明
体裁：曲

俺因此呵。孤身独自奔荆楚。卜于陵此地堪居。谢狂且。离兄母。偕来室子。老死在吾庐。
么
作者：孙仁孺
朝代：明
体裁：曲

俺待要吸霜华。饮露濡。乘云气。凌碧宇。当不得这枵腹空虚。两眼糊涂。两足趑趄。况又这于陵并没却田几亩。何来稻黍。夷齐兀的死山墟。陈仲子谁人及汝。
么
作者：孙仁孺
朝代：明
体裁：曲

羡功成饮至。致主上隆施。王驩不免愧当时。且牵羊献豕。从前光景休深懥。交情今日仍笃鸷。吾侪势利自如斯。任诸君笑之。
么
作者：孙仁孺
朝代：明
体裁：曲

裁厨：咱每两个虽相判。一样心多算。他偷鱼四五盘。你落绢两三段合前共下。
么令
作者：孙仁孺
朝代：明
体裁：曲

生：虽则卿卿不爽。我这里心儿怎降。便就是你姐姐艳妆。便就是你姐姐艳妆。齐国之姜。可知你是弱柳柔杨。乳凤雏凰。一缕粉花香。亲姻娅人良意长。
乌夜啼
作者：孙仁孺
朝代：明
体裁：曲

是洋洋哉大邦雄郡。可隐隐的鲁国吴门。问四方垄断未全湮。怎三齐只有一方儿顿。自立乾坤。尽处堪蹲。这老齐人骂小齐人。俺真光棍打虚光棍。挣得个一天虎踞。万货鲸吞。
九回肠
作者：孙仁孺
朝代：明
体裁：曲

也则是君王喜隐。一言儿便爱臣髡。谈言微中人情顺。亏这三寸舌口内犹存。虽然七尺长不满。为问三齐谁可伦。俺淳于真是千人俊。两三言解却人纷。却教俺齐中大鸟冲天举。吓得那泗上诸侯掩耳闻。这齐东郡能势利。趋炎热。看朱履客早晚好盈门。
二
作者：孙仁孺
朝代：明
体裁：曲

第二笑。官人辈。但为官只顾家。牛羊儿刍牧谁曾话。老羸每沟壑由他罢。城野间尸骨何须诧。知其罪者复何人。今之民贼真堪骂。
二煞
作者：孙仁孺
朝代：明
体裁：曲

则见田大夫与俺鹅半截。子敖弟与俺鸡一碟。作接介：俺双手儿接将来。作食介一口的忙忙啜。
二煞
作者：孙仁孺
朝代：明
体裁：曲

报与他美且都。这夫君可偶无。天生廉士超今古。蛾眉既使予心醉。螬食还将我口糊。这都是天张主。野人之味。隐士家蔬。
二犯傍妆台
作者：孙仁孺
朝代：明
体裁：曲

中庭款步自心疑。怎披星而出又复见星辉。敢柔姿怯走繁华境。倘远道难教红粉窥。应知结驷归家晚。底是追踪觅路迟。倘为欢卜夜。相邀永夕。望凌波罗袜早些回。
二犯傍妆台
作者：孙仁孺
朝代：明
体裁：曲

为君泪点湿罗衣。男儿何事却教脂粉疑。俺盈盈两眼参差盼。他小小双尖左右随。莫教路上啼红颊。已分闺中锁翠眉。娟娟月照。行行可归。敢香车共载一齐回。
二犯江儿水
作者：孙仁孺
朝代：明
体裁：曲

朱门玉馔。待乞那朱门玉馔。又何须言拙赧。想驴肠鸱炙。兔首熊蹯。满华筵。多奇产。俺乞食效昭关。男儿自厚颜。青竹斓斑。破袖翩翻。这形容在吾徒应不罕。横襟纵看。请诸兄横襟纵看。一街讨饭。满目中一街讨饭。笑衣冠那人儿应自汗。
二犯江儿水
作者：孙仁孺
朝代：明
体裁：曲

英才游宦。俺是个英才游宦。止为着些个赶。喜幽居深巷。弱蕙芳兰。识英雄。丢娇眼。姐姐秀堪餐。姨儿更弱孱。鸾佩珊珊。凤履弯弯。这欢娱士夫每还则罕。孤身有鳏。熬杀俺孤身有鳏。相偎彼粲。喜的个相偎彼粲。出门游为功名两字间。
二郎神
作者：孙仁孺
朝代：明
体裁：曲

小旦：鹣鹣叹和鸣未久。分飞荏苒。尽日朱扉空自掩。罗裙宽褪。湘腰更倍纤纤。数尽长更银漏点。捐膏沐晓妆不艳。正寒严。想起边尘。锁却眉尖。
二郎神
作者：孙仁孺
朝代：明
体裁：曲

旦：时光冉。自前秋轻抛轻闪。到如今又雪片纷飞时物敛。狂童嫉妒。诬他素解韬钤。去白草黄沙途路险。恨杀那王驩谗谄。泪痕淹。聊做件寒衣。慢把针拈。
五供养
作者：孙仁孺
朝代：明
体裁：曲

淳：由来亲旧。谁念平生几个千秋。山川何足险。云雨未云缪。谷风诵罢。便发愤绝交非疚。谁怀仲叔谊。尽作膑涓雠。隙末如常。凶终非骤。
五供养
作者：孙仁孺
朝代：明
体裁：曲

生：穷时知旧。历遍风霜老几春秋。平居相慕悦。握手话绸缪。泣天盟誓。道生死不相背疚。一临小利害。顿变大仇雠。下石何难。反唇煞骤。
五煞
作者：孙仁孺
朝代：明
体裁：曲

问清流何物乎。井中蛙。士大夫。总来不挂巢由目。烟风萝月无烦买。流水高山味可咀。他来脉儿深堪取。清清似我。淡淡如余。
伊令
作者：孙仁孺
朝代：明
体裁：曲

生：听了你一朝细讲。可正是聪明没两。则道你将人轻相。谁知你情儿酝酿。若没你姐姐频来。便待将卿抱上床。
传言玉女
作者：孙仁孺
朝代：明
体裁：曲

生众拥上：富贵无涯。那似当初乞丐。朱门棨戟。画栋雕檐潇洒。男儿撑达。又喜值夫人少艾。把珍羞试设。用娱娇黛。
似娘儿
作者：孙仁孺
朝代：明
体裁：曲

生髭髯冠带众拥上：灭国返临淄。今日里是我之时。怕伐燕一节书青史。道君王有意齐人伐取。章子因之。
侥侥令
作者：孙仁孺
朝代：明
体裁：曲

小旦媒：娇莺啼欲骂。雏凤笑微哗。只恐他日芳时也十八。不免及时花。将破瓜。
侥侥令
作者：孙仁孺
朝代：明
体裁：曲

生旦：和风才启甲。嫩蕊正含葩。记取此夜恩情如天大。更漏再三挝。新孔嘉。
侥侥犯
作者：孙仁孺
朝代：明
体裁：曲

看他个扯去推来身半斜。要人怜无多说。陪着脸妆聋作呆。那心情太劣。只贪这口酸脓血。凭他扯得皮肤裂。好教我恨着他还为担疼热。
倘秀才
作者：孙仁孺
朝代：明
体裁：曲

当日呵。肉和鱼些须有缘别后呵。。汤和水乾海口涎。那先达无情面孔坚经营过兔犬。毒害抵鹰鹯。兀的是今人义鲜。
八声甘州
作者：孙仁孺
朝代：明
体裁：曲

淳：知交偶然北与南。既蒙恩先达旧友应担。班荆道故。共把青云路揽。夷吾应进国高衔。越石还轻平仲骖合前。
八声甘州
作者：孙仁孺
朝代：明
体裁：曲

风情自感又那堪。市态穷交可憾叹。热肠冷眼。那些儿风雨还堪。闻君高谊须自惭。似此知应作美谈。合：征衫。看今番换却朝簪。
六么令
作者：孙仁孺
朝代：明
体裁：曲

合：谟谋相赞。好成功早把师班。看城门直入没遮栏。京观筑。凯歌还。干城今日差无赧。
六么令
作者：孙仁孺
朝代：明
体裁：曲

奇兵精简。尽诸军伐木持竿。十三篇兵法马前看。皆宿饱。尽朝餐。还教剪此三日饭。
六么令
作者：孙仁孺
朝代：明
体裁：曲

章子领兵上：戎衣亲擐。听钲人击鼓升坛。鹰扬韬略素谙閒。征不服。取其残。临淄技击由来罕。
六么令
作者：孙仁孺
朝代：明
体裁：曲

齐人煞诞。马牛风不及边关。无端侵越我江山。须血战。莫心寒万不得已。。便把这头颅送上何须惮。
六犯宫词
作者：孙仁孺
朝代：明
体裁：曲

小旦：怜予贤姐。强加餐饮。谁解离怀更甚。思君心事。教人更自沈吟。爱妾眉方翠。怜侬笄未簪。时偷语。慢言心。道恩情更比姐还深。想着你风姿款款携红袖。便教俺雨泪些些滴素襟。秋中别去。伤情至今。恹恹弱息愁难任。恨相寻。春花夏月。肠断为佳音。
六犯宫词
作者：孙仁孺
朝代：明
体裁：曲

旦：日长无奈。空闺自寝。底是频推鸳枕。出门閒步。伤情怕的登临。乳燕空梁际。新蝉高树阴。频回袖。慢开襟。为君稚子不胜禁。着甚么秋风夫主驰千里。到今日远道音书抵万金。还嗟当日墦间苦寻。把亲亲逼去踪难审。闷愁侵。红飘绿暗。风雨几回心。
出队子
作者：孙仁孺
朝代：明
体裁：曲

旦上：为君肠断。为君肠断。遍国无人青眼观。还誇饮食尽衣冠。终日空将妻妾瞒。步步难行。双眉自攒。
出队子
作者：孙仁孺
朝代：明
体裁：曲

旦走上：暂离朱幔。离暂朱幔。嗟彼无良涕泪酸。那些口里士夫团。出外原来丑行完。觑这行藏。红颜命拚奴家早早尾他出来。谁知出了门儿。便作这般打扮。咳。我姐妹好苦。怎生嫁着这样的人。且自远远的随他。看又做甚的勾当也。。觑这行藏。红颜命拚下。
出队子
作者：孙仁孺
朝代：明
体裁：曲

王驩仆从上：先茔亲灌。先茔亲灌。地脉培予已做官。从今齐国重王驩。一路锵锵鸣远銮。风景依然。青山碧湍。下官王驩便是。前日进贿于田戴。闻之吾君。拜为大夫之职。俺子敖是个能人。百方媚主。当今极为宠幸。思量起来。此皆俺祖宗之福也。今日秋祭之时。只索东郭一奠。以尽俺心。家僮。前面舆马是谁家的。仆：便是田大夫老爷王：既是田老师。让他前去。。风景依然。青山碧湍下。
出队子
作者：孙仁孺
朝代：明
体裁：曲

生上：危楼飞观。危楼飞观。半掩朱帘隐凤鸾。呀。却早雨来也。遮头走介：白云一片出烟峦。秋雨沾衣风帽宽向内揖介：列位长兄请了。呀。他公然不采。还指着俺骂也。咳。汝辈岂遂胜我乎。。妄自尊高。同吾一般下。
出队子
作者：孙仁孺
朝代：明
体裁：曲

生乞态上：荆条木碗。荆条木碗。名利场中尽意搬。雕鞍绣毂与盘桓。要路閒门拣着钻。且自豪雄。城东一欢你看纷纷秋祭的都往东边去了。俺索跟他一游。。且自豪雄。城东一欢下。
出队子
作者：孙仁孺
朝代：明
体裁：曲

田大夫仆从上：春秋合涣。春秋合涣。日月双轮疾似丸。素冠聊拟棘人栾。萧索西风墓木盘。慢荐蒸尝。凄凄夜漫下官田戴。今日乃清秋节届。陨霜杀草。为子孙者有先祖之思。先茔却在东郭之外。只向前去祭也。。慢荐蒸尝。凄凄夜漫下。
刘泼帽
作者：孙仁孺
朝代：明
体裁：曲

同居二女归期邈。冀同心鸠鹊双巢。大姨应得谋蘋藻。小姨聊可同綦缟。
刘泼帽
作者：孙仁孺
朝代：明
体裁：曲

愆期归妹终须好。算三星可待非遥。夭桃看取佳期早。摽梅会有冰人巧。
剔银灯
作者：孙仁孺
朝代：明
体裁：曲

二小：抬头看朱门高耸。低头来红裙杂拥。忆年时共把蛇儿弄。今日里只他尊重合前生。
剔银灯
作者：孙仁孺
朝代：明
体裁：曲

二旦：贤夫婿妻儿沾宠。好宾朋通家情永。又许咱儿子还乘凤。越教把良人欢奉合前。
剔银灯
作者：孙仁孺
朝代：明
体裁：曲

子：天生就公卿嫡冢。论家门堪他相捧。俺箕裘不替真麟种。须索把父书频诵合前。
剔银灯
作者：孙仁孺
朝代：明
体裁：曲

王田淳：论荣耀人人心动。两夫人更还超众。相知合作一祯祥颂。共向着丹墀争贡合前。
剔银灯
作者：孙仁孺
朝代：明
体裁：曲

生：遭时世陡蒙恩宠。教齐人不胜惶悚。还承贵友相钦重。羞杀我这般梁栋。合：添囱冗生辰乍逢。增吉庆姻亲又重。
剔银灯
作者：孙仁孺
朝代：明
体裁：曲

脱下了轻罗细绢。早换上粗衣一件。一搦搦腰系着一丝丝裙儿旋。一丢丢脚用着一星星绫儿缠。嫣然。还须小扇。一路上把红颜遮着半边。
北出队子
作者：孙仁孺
朝代：明
体裁：曲

想着咱清操颇颇。考槃间独晤歌。若是出于陵俺睃也不睃。只俺夫妻一口水儿嗑呀。。这鹢鹢之声好是聒。
北刮地风
作者：孙仁孺
朝代：明
体裁：曲

呀。一霎时鼎中调。席上罗。好教咱几度沈哦。是萱慈再四央着我。须不似鼋汁招讹。较不比羊头伏祸。俺只得唇外微过。母：儿是必尝一块。才是孝顺的儿陈：定。要儿尝也么可。教俺奈若何。真逼勒的无方躲。也索尽些些没奈腾那。只怕陡遇着俺那官哥田上陈忙递介田指介。
北南吕一枝花
作者：孙仁孺
朝代：明
体裁：曲

势利的老乡绅。钻刺的真英俊。却待要乘高呼。造下了这利名墩。罔市趋膻。并没得他人分。却把那普人间食货一齐吞。暂留在齐国荒芜。又撞着我齐人开垦。
北喜迁莺
作者：孙仁孺
朝代：明
体裁：曲

穷困儿并无奇货。只些须自愧微薄。娘也么哥。这履儿是男亲做。这麻是你媳妇将来孝阿婆。虽轻约。也是俺夫妻生活。望尊亲鉴此如何。
北四门子
作者：孙仁孺
朝代：明
体裁：曲

猛然间热语閒提掇。唾介：唾唾唾唾出他这片鹅。好教咱呕的肝肠脱。他在喉咙可也还未磨。好也唾出来了。母出哭介：我的儿。朝着风这样唾。便吃这一块也不做肉。陈：吃也几何。唾也没多。却教老亲娘放不落俺临风唾。俺可也把眼儿慢抺。肚儿慢挪。这的是福消不过。
北寄生草
作者：孙仁孺
朝代：明
体裁：曲

第一笑。书生辈。那行藏难挂牙。贱王良惯出奚奴胯。恶蒙逢会反师门下。老冯生喜就趋迎驾。不由其道一穿窬。非吾徒也真堪骂。
北对玉环带清江引
作者：孙仁孺
朝代：明
体裁：曲

此际云鬟。闺中正自閒。愧我孤寒。人前笑有攀。一眼望铜环。筵中想已阑。不用门关。无多求尔餐。况复馀残。何须复吝悭。晋家公子方蒙难。险阻谁青盼。多将掷块来。那复堪璧反。想那馈盘餐僖大夫千古罕舞下。
北尾
作者：孙仁孺
朝代：明
体裁：曲

硕人薖松桂云应锁。叹介：俺好一似旧苏秦遭摧挫从今归去呵。。须老死在陵阿。再不向这盖大夫门下过共下。
北折桂令
作者：孙仁孺
朝代：明
体裁：曲

您可也是三齐两位英杰。须念俺不速而来。兴致豪侠。虽然你受用华奢。有的是流苏锦帐。油壁香车。须索把孤寒提挈。方显得富贵超轶。不是俺饶舌。不是俺言邪。只足下可早些儿成业。与不佞也不甚差迭。
北收江南
作者：孙仁孺
朝代：明
体裁：曲

呀。眼前尚未辨龙蛇。休把我便摧折。一会价人儿做两截。前番恭敬总虚竭。恁悠悠可嗟。恁悠悠可嗟。您可也为德不卒未豪奢。
北新水令
作者：孙仁孺
朝代：明
体裁：曲

风尘寥落自兴嗟。叹齐人伤哉贫也。骨缘金气老。恨向楚天赊。对景凄绝。倍教人壮心烈。
北水仙子
作者：孙仁孺
朝代：明
体裁：曲

呀呀呀俺来甚么。险险险险把俺半世清名累的讹。母扯介陈：苦苦苦苦的这白发婆婆。想想想想着俺红颜娜娜。怎怎怎怎知咱遭此磨。可可可可不如井李也多。去去去去依旧于陵老薜萝。再再再再不来朱户亲花萼。揖田介拜拜拜拜别了你这好哥哥。
北沽美酒带太平令
作者：孙仁孺
朝代：明
体裁：曲

这的是古今来相共者。这的是古今来相共者。须不是您两家的私产业。觑了这古冢累累白日斜。那些个久骄奢。可是没方法把春赊。看萧萧白杨丹叶。狡狐兔穿透了荒穴。莽牛羊踹蹋了残碣你呵。。誇甚的豪杰大侠。到斯时存耶否耶呀。。笑杀了齐景公牛山呜咽。
北清江引
作者：孙仁孺
朝代：明
体裁：曲

木泥：咱每两个难相判。彼此功居半。他将瓦砾搬。你把木头断。合喜今朝共将他老酒灌。
北端正好
作者：孙仁孺
朝代：明
体裁：曲

笑男儿长贫贱。无食吃没得衣穿。故交发达还谁绻。抺下了当时面。
北粉蝶儿
作者：孙仁孺
朝代：明
体裁：曲

生：宝马香车。偕着咱娇妻嬖妾。想当初寒困堪嗟。遍国中没一个不笑咱无藉。当日个附耳谁耶。到今朝我立谈也不屑。
北脱布衫
作者：孙仁孺
朝代：明
体裁：曲

避红尘霞韵清孤。坐青山云骨萧疏。弄白石迹寄樵渔。倚苍松游同豕鹿。
北醉太平
作者：孙仁孺
朝代：明
体裁：曲

喜平燕复旨。早振旅班师。君王大喜过前时。道成功一矢。而今宠命如章子。淳于故友欢来此。从人递寒衣及书介淳：他闺中还有俏言词。索如今付之。
北醉花阴
作者：孙仁孺
朝代：明
体裁：曲

为甚么离却衡门赴青琐。好几日奔驰道左。俺长领却那烟萝。走风尘好是难过。便待回西山卧。仆报介：二相公到了田接介陈打躬介：哥哥久违了。。敢劳着你这锦衣哥。早则是出华堂来接我。
北雁儿落带得胜令
作者：孙仁孺
朝代：明
体裁：曲

领了那老大人鹅半截。又待领这老先生鸡一碟。不是俺做男儿图口舌。可道你做尊官有交接。想着俺好宾朋素侠邪。指望你贤主人休抛撇。为甚么把诸兄酒肉赊。可道俺享子孙的春秋节。权把俺做了您祖与爹。权把伊做了俺枝和叶。瓜瓞。您为俺享祀儿能丰洁。非别。这是咱血食儿不应绝。
卜算子
作者：孙仁孺
朝代：明
体裁：曲

生上：一宵恩爱馀。两足浑难举。笑语低低共恋余。趣味平分取。
双声子
作者：孙仁孺
朝代：明
体裁：曲

中庭讪。中庭讪。那言语发得太。还相泣。还相泣。那眼泪流得快。应须再。应须再。反欢待。反欢待。笑人情世故。两个裙钗。
双声子
作者：孙仁孺
朝代：明
体裁：曲

肠儿饿。肠儿饿。一口的还偷撮。言何左。言何左。一眼的轻瞧破。没处躲。却怎可。却怎可。笑灵龟舍尔。朵颐观我。
双斗鸡
作者：孙仁孺
朝代：明
体裁：曲

痴儿忍割娘心似挫。便去于陵怎么。怎么把娘亲阔。且须担阁。暂留将家里卧。
古轮台
作者：孙仁孺
朝代：明
体裁：曲

合：宠褒嘉。从今更要脸皮花。好官已做由人骂。沿门遍国。托钵吹篪。都交与后辈生涯。吐气扬眉。青云激励。却怜小友尚穷乏。想东郊之地。马足儿应复相踏。休忘了青山。乞候红颜。瞷际黄昏讪罢。不觉事情遐。羞重话。怕传闻笑落士夫牙。
叨叨令
作者：孙仁孺
朝代：明
体裁：曲

瞧着那珠儿玉儿有的痴痴呆呆的羡。造着那堂儿室儿常则周周围围的转。问着那风儿水儿早则搜搜寻寻的遍。护着那孙儿子儿直恁思思量量的倦。兀的不是笑杀人也么哥。兀的不是恨杀人也么哥。但遇俺朋儿友儿却便憎憎嫌嫌的见。
品令
作者：孙仁孺
朝代：明
体裁：曲

小旦：笑伊狂婿。直恁的意儿忙。便就是佳期报可。也索要礼相将。昔日承筐毫无爽。问名纳采。俺姐姐才归绣帐。难道我不如他。草草私谈便嫁郎。
啄木儿
作者：孙仁孺
朝代：明
体裁：曲

吾家孟。自远郊。道与奇踪心了了。解东君一世豪雄。对西风半会牢骚。热心肠应把尘埃笑。望同余偕隐眠云壑。浊世回头凤羽高。
啄木儿
作者：孙仁孺
朝代：明
体裁：曲

蒙清盼。敢妄邀。雅慕先生气节超。出东门聊乐綦巾。走西山困守箪瓢。良人自是承尊教。妾身也慕你闺中俏。敢望高贤鉴我肴。
啄木儿
作者：孙仁孺
朝代：明
体裁：曲

鸿堪慕。燕正娇。不奈雄姿滞翠翘。寄齐东暂了柔情。望荆南空仰清操。承君幽径来相造。敢将鸡黍当东道。自是于陵井上螬。
啄木鹂
作者：孙仁孺
朝代：明
体裁：曲

小旦：情缘一心。事兼彼此。柔肠都不掩。诉衷怀姐姐亲书。再封题妹妹同签。齐都豪杰双双僭。齐姜文雅双双占。是无盐。才华相似。薄命怯柔纤。
啄木鹂
作者：孙仁孺
朝代：明
体裁：曲

旦：梅英绽。朔吹铦。未报音书空自歉。昔日个口信遥闻。今日里寸楮凭瞻。边笳戍火空相念。闺人梦度黄云堑。费春纤。七襄才就。霜管更重拈。
啭林莺
作者：孙仁孺
朝代：明
体裁：曲

小旦：朝来饮食都不忺。问刀环应也难占。想閒花燕市知不欠。那风流敢待沾黏。芳心检点。以后逢郎休闪。料无嫌。吾家贤姐。常自意谦谦。
啭林莺
作者：孙仁孺
朝代：明
体裁：曲

英雄知是愁不沾。应他未改须髯。但魁梧体貌虽常俨。也须知有个凉炎。寒威言念。怕关塞风侵龙剑。暗中瞻。身裁模想。慢把绣绒添。
嘉庆子
作者：孙仁孺
朝代：明
体裁：曲

小旦：告郎君休把人错怏。未知俺姐姐心肠。也须问如何情况。虽则亲女弟不须量。也要贤令政两相商。
四
作者：孙仁孺
朝代：明
体裁：曲

第四笑。乡闾辈。更谁将古道誇。盼东墙处子搂来嫁。尽邻家鸡鹜偷将腊。便亲兄股臂拳堪压。豺狼禽兽却相当。由今之俗真堪骂。
四块玉
作者：孙仁孺
朝代：明
体裁：曲

并非俺嫡子孙。又非俺亲支胤。却教俺已定山川鼎足分。你个大老先生可也十分蠢。谁肯把好田园不较论。可知道得寸也王之寸。痴人。请回了俗士轮。
四煞
作者：孙仁孺
朝代：明
体裁：曲

怜予苦似渠。井栏香若敷。须知此物非周粟。一时酸涩喉三咽。数口清甘体半舒。这滋味全无。俗人之所弃。取不为污。
四煞
作者：孙仁孺
朝代：明
体裁：曲

想当年真折挫。气杀了大豪杰。俺试把旧模样为妆些。要你小姐姐亲观者。
园林好
作者：孙仁孺
朝代：明
体裁：曲

在家中将他爱也。又何曾轻汤半些。似这样的一交横跌。敢捏得手儿瘸。敢撞得脚儿折。
园林好
作者：孙仁孺
朝代：明
体裁：曲

细说向聪明女郎。俺为伊一身多恙。日相望。怎心儿不想。况值着这清昼永。绿阴香。黄鸟叫。紫薇芳。
夜游宫
作者：孙仁孺
朝代：明
体裁：曲

旦上：嫁得夫君豪壮。会温存更复情长。所恨情儿太广。偷觑姨娘。妆台边。枕簟上。绣帘旁。
夜游湖
作者：孙仁孺
朝代：明
体裁：曲

生：郭外遨游为汝笑。叹英雄好是无聊。二旦：糊口墦间。骄颜枕畔。早觑破一生虚套。
大迓鼓
作者：孙仁孺
朝代：明
体裁：曲

学生善剪纨。轩辕流派。衣服常抟。些须偷得绫和缎。孝顺家中老妈官合前。
大迓鼓
作者：孙仁孺
朝代：明
体裁：曲

扮厨子上：学生善做馒。易牙亲族。鱼肉常抟。鼻头时嗅葱和蒜。口嘴多沾咸与酸合前。
大迓鼓
作者：孙仁孺
朝代：明
体裁：曲

扮木匠上：学生善劈钻。公输作下。楠梓常抟。凭咱造彼轮和奂。丰屋翔天人壮观。合：今日完工。领他花银小攒。
大迓鼓
作者：孙仁孺
朝代：明
体裁：曲

扮泥水上：学生善砌搬。傅岩徒弟。石块常抟。泥墙粉壁真无算。运土输浆心喜欢合前。
太师引
作者：孙仁孺
朝代：明
体裁：曲

待雄飞海内应无几。纵饥寒心宽体肥。奈枳棘凤鸾失势。尽榆枋斥鴳偏讥。道胸中奇奇异异。怎年来流离琐尾。笑不了时人口皮。分何年男儿吐气扬眉。
太师引
作者：孙仁孺
朝代：明
体裁：曲

把先齐豪杰还援比。钓竿儿飞熊渭涯。痛羁囚夷吾淹滞。笑牧竖宁戚寒微。一般儿相投鱼水。转眼的勋名俊伟。羡高风鸿逵可仪。一任俺齐人骥尾攀跻。
奈子花
作者：孙仁孺
朝代：明
体裁：曲

淳：论兴师岂是寻常。将非人国还沦丧。伊家杯酒虽豪放。怎轻充伐燕之将。非强。那章子才猷克壮。
奈子花
作者：孙仁孺
朝代：明
体裁：曲

王田：论齐人可以擒王。在同朝也都推让。师中长子谁相抗。管成功追踪师尚。非浪。尚记得墦间悲壮。
女冠子
作者：孙仁孺
朝代：明
体裁：曲

生时式巾衫上：衣冠俊雅。为姻亲青藜抛下。相逢一话。便央媒氏为予传语。那人肯嫁。到介媒：请新人并立。赘婿成双。旦并立介：含羞非是假。见夫婿真来。如何对答。合：并双双烛下。齐右娇姝。山东豪侠内鼓吹媒赞拜介与小旦拜介旦送酒介。
字字双
作者：孙仁孺
朝代：明
体裁：曲

净扮媒婆上：媒婆却把两缘担。重担。世间惟我巧言谈。善探。个中事体人未谙。黑暗。却教幼女早逢男。硬嵌。
孝顺歌
作者：孙仁孺
朝代：明
体裁：曲

吾翁丈。听鄙词。俺卜居楚荆非一时。问余安所之。旧家还相迩老丈莫怪我说。。你执青青竹枝。托翠翠花瓷。岂丈夫之事。你指望人施。只恐怕还蹴尔。劝你须改矣。莫勤斯。我非他。于陵子。
孝顺歌
作者：孙仁孺
朝代：明
体裁：曲

闻卿久。才会之。果然面颜酸若斯。伊兄良可师。如卿不堪齿。你撇哀哀老慈。恋款款娇姿。岂独非人子。你试一深思。可道是今堪死。我也深爱你。故孜孜。我非他。齐人是。
小梁州
作者：孙仁孺
朝代：明
体裁：曲

觑他每尽日营营走秽途。汎汎如凫。争趋显者似奴仆。全无骨。应自愧妻孥。
小蓬莱
作者：孙仁孺
朝代：明
体裁：曲

巧宦待将垄守。谗人又送燕游。谊高朋友。情沾儿女。特为干求。
小蓬莱
作者：孙仁孺
朝代：明
体裁：曲

王驩引众上：自笑权奸得主。一时威震齐都。城狐有势。骊龙可豢。群羊竞趋。
尾
作者：孙仁孺
朝代：明
体裁：曲

音曲传东郭非嘲讽。则索把齐人尊捧。君不见尽处熙攘名利中。
尾声
作者：孙仁孺
朝代：明
体裁：曲

一时便把红鸾订。旦：愧没琼瑶尔赠。合他日还当枕上盟。
尾声
作者：孙仁孺
朝代：明
体裁：曲

不是那陈仲子候齐人却是那辟纑妻思姐姐。可是蹠和夷利善之间也。俺则笑满人间做官的对着咱还更劣鼓吹同下。
尾声
作者：孙仁孺
朝代：明
体裁：曲

与君一话真成幸。抵多少丸僚斲郢。这的是齐东野语索分明。
尾声
作者：孙仁孺
朝代：明
体裁：曲

二旦：君本翩翩豪侠徒。割恩情索把功名挣取。休得又错向那墦间旧路趋拜别介。
尾声
作者：孙仁孺
朝代：明
体裁：曲

二旦：郎君好个冠裳客。一班侍女口都歪。笑道这样公卿也少见来二旦各持冠裳共大笑下。
尾声
作者：孙仁孺
朝代：明
体裁：曲

他在家可是心儿热。指望他做嘉宾欢悦。又谁知底样儿郎难诉说。
尾声
作者：孙仁孺
朝代：明
体裁：曲

合：两下里都深念。为君枕席未曾沾。一夜里缝就寒衣怯指尖。
尾声
作者：孙仁孺
朝代：明
体裁：曲

小旦：儿家何事心粗莽。笑你个齐人太妄。可正是败化伤风轻薄郎。
尾声
作者：孙仁孺
朝代：明
体裁：曲

淳：今朝方得乘车马。象简朝衣气象儿达。生这是沐猴而冠井中蛙。
尾声
作者：孙仁孺
朝代：明
体裁：曲

玉音知尔没遐心。道便归家俺回书没甚。则一个口信相闻你要记的审。
尾声
作者：孙仁孺
朝代：明
体裁：曲

生：帷簿从教谤不修。这姊姒须知古有。抵多少大小夫人醉画楼。
尾声
作者：孙仁孺
朝代：明
体裁：曲

生：齐人喜得齐姬嫁。中馈里得人查察。从此方堪做室家。
尾声
作者：孙仁孺
朝代：明
体裁：曲

田：铨衡久秉少同心贤契呵。。人间似子聪明甚。且和俺后堂中把杯酒饮。
尾煞
作者：孙仁孺
朝代：明
体裁：曲

喜东郊别业堪肥遁。待妆点烟霞傲隐沦。栽了些碧桃绿柳添风韵。想着那贪污要津。无廉庶尹。有谁人垄断上不相屯。倒归来下边儿盹共鼓吹拥下。
山坡羊
作者：孙仁孺
朝代：明
体裁：曲

怯书生穷形堪验。那些儿随身书剑呈袱介：大王请看。一些些。麻缕粗鞋。破茸茸旧布单衾欠。犯台严。休将膻行兼。那庄蹻遗臭。遗臭千人厌。何似儒酸。甘心寒俭。盗：腐儒莫多说。陈：休嫌。敢学尼山编虎髯。盗：再说就一刀杀了。陈：还谦。敢把穷肝脍斧尖。
山坡羊
作者：孙仁孺
朝代：明
体裁：曲

想生平清名虽占。为慈亲终朝言念。别于陵暂赴临淄。道途中并不宿三家店。养清恬。步步有人。瞻。鞠躬踧踖。踧踖还如歉。回首荆蛮。吾家娇艳。纤纤。为我遥征闷绪添。恹恹。为忆行人泪雨淹。
山花子
作者：孙仁孺
朝代：明
体裁：曲

生二旦公子：如今撇下墦和垄。让诸君富贵之中。小齐人休如乃翁。都钦他陈仲高风。合：论人间荣华有穷。归来小山歌桂丛。想二十载松风旧梦堪再从。竟附于陵丘壑言终。
山花子
作者：孙仁孺
朝代：明
体裁：曲

生淳田二小：吾侪不免还相哄。镇终朝俗状尘容。仕宦里穿踰旧迹。士夫每妾妇馀风合前。
川拨棹
作者：孙仁孺
朝代：明
体裁：曲

非吾浪。把亲亲只索强。但得你衣袂儿轻汤。但得你衣袂儿轻汤。不由俺心情欲狂。是何时解绣裳。是何时捧俊庞。
归朝欢
作者：孙仁孺
朝代：明
体裁：曲

淳于子。淳于子。君王宠褒。英贤辈齐齐媚灶。功名事。功名事。不能便抛。君须去那桃李的门墙乞巧。望君荣显归来早。山灵有约终须了。莫教那流水桃花驰檄嘲。
忆多娇
作者：孙仁孺
朝代：明
体裁：曲

二小齐人冠带上：做相公。做总戎。一个齐人始与终。带咱每小友都得宠。喜今朝诞逢。喜今朝诞逢。索早去阶前鞠躬。
忆多娇
作者：孙仁孺
朝代：明
体裁：曲

二旦哭介：真可泣。羞不识。敢是墦间虚左席。还道双双好瞒得。为君赧极。为君赧极。地缝钻来没隙。
忆多娇
作者：孙仁孺
朝代：明
体裁：曲

好盛席。有的吃。至友公卿胶与漆。水陆珍羞桩桩特。吾心喜极。吾心喜极。饮食真堪一石。
忆秦娥
作者：孙仁孺
朝代：明
体裁：曲

旦小旦艳妆扮二女上旦：人间少。双双姐妹红颜好。红颜好。幽居冷落。深闺空老。小旦：奴年十五真真小。春光提着心儿晓。不堪花外。一声啼鸟。
快活三
作者：孙仁孺
朝代：明
体裁：曲

不觉俺醉将来身子斜。不觉俺酒兴发口胡喋。眼睛儿认不得那爷爷。作推倒自跌介却被那小的每推将跌。
急板令
作者：孙仁孺
朝代：明
体裁：曲

小旦：在车中衣衫慢拖。到朱门重裁绮罗。把道路经过。把道路经过。错杂繁花。嘹乱莺歌。几叠高峦。一派流波合前旦。
急板令
作者：孙仁孺
朝代：明
体裁：曲

旦：别柴扉双双笑睃。上香车盈盈慢那。把前后筹度。把前后筹度。想着墦间。渺若山河。望着都城。远在烟波。合：从此去可再来么。不觉的暮光矬。
惜奴娇
作者：孙仁孺
朝代：明
体裁：曲

公东：稷下儒生。早词锋无两。堪资谈柄。惭余辈未获门墙躬请。私幸高足非凡。讲席齐推。玄风嗣听。不佞。也只为暂优閒。聊戏与齐谐一订。
惜奴娇
作者：孙仁孺
朝代：明
体裁：曲

尹：閒评。黄马堪赓。鸡胥三足。轮非蹍径。毛生卵。飞鸟何尝动影。想应雄辩高谈。惠子公孙。多方厮竞。休病。不读却五车书。那能勾辩才无罄。
意迟迟
作者：孙仁孺
朝代：明
体裁：曲

旦上：忆昨郎君相过探。早是增伤感。愁绪复何堪。闺中小妹还讥俺。小旦上：笑嫦娥空把闷愁耽。那儿郎恐怕心情泛。
懒画眉
作者：孙仁孺
朝代：明
体裁：曲

想着他朝朝绣户把人张。眼去眉来直恁忙。恨当初不共效鸾凰。到而今可是难依傍。只落得一水银河隔两厢。
懒画眉
作者：孙仁孺
朝代：明
体裁：曲

见了俺亲亲姐姐日浓妆。静夜相偎共玉床。有时携手出兰房。不禁冷眼生凄怆。妹自孤单姐自双。
挂枝儿
作者：孙仁孺
朝代：明
体裁：曲

小娘儿却待要从良罢。恨悠悠待撇下这琵琶。几番儿旧事难撇下。那大娘儿不当耍。俺门户里尽风华。老实的不从良。再莫妆这般假。
挂枝儿
作者：孙仁孺
朝代：明
体裁：曲

小娘儿大半喉咙哑。唱将来有几个到得家。绕梁音会的添声价。当筵真爱杀。到处尽偷他。但得个俏声儿。打也随你打。
挂真儿
作者：孙仁孺
朝代：明
体裁：曲

旦上：俺的郎君情太厚。把小姨絮得相投。生上：内子贤哉。丈夫狂也。近日衷情怜否。
捣练子
作者：孙仁孺
朝代：明
体裁：曲

生执杖乞态上：郊以外暂游之。龙蛇之蛰未遭时。慢自道男儿终若此。
排歌
作者：孙仁孺
朝代：明
体裁：曲

市井凡才。穿窬鄙夫。何当长者之车。更多仪斐叠灿金珠。礼意周旋敬有馀。羞当路。惭要枢。高贤不识是余辜。须脱略。休过拘。高歌畅饮属吾徒。
排歌
作者：孙仁孺
朝代：明
体裁：曲

田：何物陈娘。偏教美都。浑身腻滑如酥。丰肌弱骨是名姝。皓齿明眸女不如。须垂盼。还借嘘。使君有妇愿为夫。怜新妾。存小奴。齐卿唾手笑姑姑。
排歌
作者：孙仁孺
朝代：明
体裁：曲

腐鼠堪惊。黔驴技孤。也应狼跋其胡。便教摇尾竹篱呼。何似簪笄枕席娱。名节扫。廉耻无。一班儿妾妇笑谁乎。看颜色。躬起居。门前常有妇人舆。
排歌
作者：孙仁孺
朝代：明
体裁：曲

贾：喜值青年。全然未须。何妨巾帼罗襦。搽脂抹粉媚如狐。不数龙阳和子都。深深拜。款款趋。衾稠愿抱夜深馀。无阳气。不丈夫。朝中仕宦尽如奴。
掷破地锦花
作者：孙仁孺
朝代：明
体裁：曲

好难言。只愿得朱门宴。便早早旋。待传向俺在室婵娟。若或差池。怎不埋冤。好姻缘恐未必出人前。
斗宝蟾
作者：孙仁孺
朝代：明
体裁：曲

阿衡。负俎调羹与羊皮牛口。秦臣辉映。甚鼓刀誇吕。披裘说宁。还订。人情似犬情。周声逊夏声。莫纷争。似着过泥诗书。索向齐东釐正。
斗宝蟾
作者：孙仁孺
朝代：明
体裁：曲

难明。古迹堪徵。那尧囚舜偪。何须深病。更来朝瞽瞍。蹙然不定。宣圣。一言正大经。千秋感不宁。更堪衡。似这鲁国名儒。又主却痈疽嬖幸。
斗鹌鹑
作者：孙仁孺
朝代：明
体裁：曲

拜上你二十代远祖亲爹。喜的俺不肖儿成家立业。不能勾桓司马石椁重叠。早不做若敖鬼香烟断灭。好佑俺嫡亲骨血。好荫俺几代瓜瓞。不是你老太爷百世能灵。怎教这旧齐人一朝发越。
斗黑麻
作者：孙仁孺
朝代：明
体裁：曲

二旦拭泪介：俺待学怀嬴将君鞭策。况身在艰难怎怀安逸。情既剖。愁还释。且自回嗔。我心匪石合前生。
斗黑麻
作者：孙仁孺
朝代：明
体裁：曲

我玩世之心卿须未识。你红粉之流知些甚的。看着你两相泣。西子娇颦。尤增爱惜。合：不须苦忆。男儿自发迹。我辈乡绅。我辈乡绅。簠簋由来不饰。
普贤歌
作者：孙仁孺
朝代：明
体裁：曲

何来狗盗太无良。只只鸡儿葬腹肠。今朝见了赃。原来是老王。笑杀你号冠裳忒不像。
普贤歌
作者：孙仁孺
朝代：明
体裁：曲

王驩贼态衣巾上：讴歌讲学煞匆忙。悟得穿窬我辈当。带巾不碍方。逢人面不惶。笑我这贼衣冠偏用罔。
月儿高
作者：孙仁孺
朝代：明
体裁：曲

忽来天上。幸得嫦娥傍。含羞上床。妖艳应无两。有个姨娘。知趣长陪讲。娇模样。令人怀想。喜吾妻不甚防。
月儿高
作者：孙仁孺
朝代：明
体裁：曲

春寒已往。新夏神情爽。心儿暗伤。不奈这风清朗。怪那儿郎。冷处来挑讲。他情儿广。令人悒怏。我时时泪几行。
朝元歌
作者：孙仁孺
朝代：明
体裁：曲

也自雄风无限。逍遥岂所安。踊跃用兵还。万里长征。千人褊袒。为拯燕民之难。宝剑争弹。三齐壮夫谁不悍。歌舞过楼烦。萧萧磨室寒合前。
朝元歌
作者：孙仁孺
朝代：明
体裁：曲

众：着甚将人涂炭。繁花满目斑。野草对人閒。战马声悲。将军泪掩。试听南飞之雁。千里云山。凄凄出关人自惮。室子绣衾单。征人铁甲蛮合前众作悲思介生。
朝元歌
作者：孙仁孺
朝代：明
体裁：曲

清霜景残。游子愁肠绾。金风候阑。将士心情散。幸有前驱。不须遄赶。对着旌旗自报。如此容颜。何当甲兵驱十万。举目送飞翰。低头觑马鞍。合：师中兴叹。怕老却朱颜归慢。
朝元歌
作者：孙仁孺
朝代：明
体裁：曲

笑把黄金甲擐。当初曾乞墦。何似入燕关。儿女痴情。英雄笑眼。一霎风云变幻。舞戟介：横槊翩翩。年来竹枝长不按。蛇已变龙看。男儿真不凡。合：师中回盼。正古戍斜阳云栈。
朱奴儿
作者：孙仁孺
朝代：明
体裁：曲

二旦：尽妆奁尽交子都。尽肝肠都送狂且。俺姐妹相妨难尽抒。怎了得芳心缕缕合前生。
朱奴儿
作者：孙仁孺
朝代：明
体裁：曲

你不须念我良人在途。则虑着你姐妹双孤。可镇日里两两珠帘慢自娱。耐几个黄昏夜雨。合：伤心曲。秋风绿芜。丢不下情亲去。
杏花天
作者：孙仁孺
朝代：明
体裁：曲

陈仲子伞袱上：俺是个齐国之廉。对夷齐应知没玷。只家兄见我憎嫌。论家慈颇自爱咱清检。
桂枝香
作者：孙仁孺
朝代：明
体裁：曲

淳：畴昔之事。丈夫尝试。好寻旧日宗支。为谱生平姓氏。叹英雄末之。叹英雄末之。穷途颠踬。倒行逆施。更追思。也是奇男子。方为贫乞儿。
桂枝香
作者：孙仁孺
朝代：明
体裁：曲

玉音欢视。石交重至。仍如分袂之时。却忆布衣前事。匪相知挈之。匪相知挈之。终焉齐市。为人讥刺。慢衔卮。小怨应须释。深情故可思。
桂枝香
作者：孙仁孺
朝代：明
体裁：曲

王：兄真豪士。名光国史。于今功纪歌诗。向后恩留赠谥。倘墦间再之。倘墦间再之。清尘恭俟。陈觞洗觯。好男儿。我固仓和获。那知雄与雌众辞介。
桂枝香
作者：孙仁孺
朝代：明
体裁：曲

田：当初秋祀。翩然而至。此时豪气堪思。此日鄙人真肆。愧当前失之。愧当前失之。而今惭懥。无颜相视。藉恩私。旧怨如冰释。新交似酒滋。
桂枝香
作者：孙仁孺
朝代：明
体裁：曲

臣髡稽首。短章披奏。虽然之哙狂愚。未易甲兵驰骤。索精求贤将。索精求贤将。鹰扬前后。壮猷天就。统貔貅。直走幽燕道。歌旋易水头。
梁州第七
作者：孙仁孺
朝代：明
体裁：曲

望巍巍峻如千仞。黑簇簇密若层云。跃双靴扑的尘埃震。千家俯伏万灶纷纭。士夫仰止。编户奔屯。其东则丝和漆声色乡村。其西则纑与谷玉石乾坤。其南则锡和金姜桂通津。其北则马和牛旃裘邦郡。其中则他与我货殖衙门。高蹲远引。利场中竖的这旌旗峻。贱丈夫把财利尽。怕甚么岩壑英灵移却文。好个齐人。
榴花泣
作者：孙仁孺
朝代：明
体裁：曲

小旦：寒衣寄去。未审到君么。怨命薄。恨春蹉。怕到得相逢鬓已皤。幸今朝鱼乘相过。门楣喜多。这郎君嫁得堪人贺。坐朱轮不负相期。趁青年好与同歌。
榴花泣
作者：孙仁孺
朝代：明
体裁：曲

旦：中庭讪泣。激尔去关河。喜故友用情多。大夫拜下沐恩波。教妻孥欢笑呵呵。遭逢网罗。恨权奸陷你去幽燕坐。听风声吓杀双鸳。喜归来为展愁蛾。
步步娇
作者：孙仁孺
朝代：明
体裁：曲

久矣于陵相栖止。为甚閒来此。为看陟�诗。我意伤悲。劬劳母氏。虽然避地远临淄。又道的个我母还思子。
步步娇
作者：孙仁孺
朝代：明
体裁：曲

俺是个未际英雄天之使。弄得穷如此。飘零寄一枝。天作之合。新婚燕尔。想他姐妹两西施。俺齐人只索为情死。
步步娇
作者：孙仁孺
朝代：明
体裁：曲

旦上：看秋容一片荒郊写。尽处霜红叶。愁来不可遮。满眼苍山。妆点出儿郎劣。羞他廉耻没些些。对野花黄蝶增悲咽。
步蟾宫
作者：孙仁孺
朝代：明
体裁：曲

生新衣巾上：故友相遭情分大。志同升荐我公家。从今好撇旧生涯。告了当年乞假。
步蟾宫
作者：孙仁孺
朝代：明
体裁：曲

自是君王恩宠大。但淳于开口称嘉生接介淳：兄长。。为君乞得好乌纱好把头颅洗刮。
水底鱼儿
作者：孙仁孺
朝代：明
体裁：曲

水阁嬉来。见堂前锦席排呀。吾家奶奶。对花子笑颜开。
江儿水
作者：孙仁孺
朝代：明
体裁：曲

室子须愁梦。征人慢泪眸。一言既肯君前首。千金一诺公知否。咱两人意气从来有。且自开颜笑口。待慰红粉人忧。索遣纪纲仆走。
江儿水
作者：孙仁孺
朝代：明
体裁：曲

小旦：莲叶看池长。蔷薇满院香。双双野鸭银塘漾。盈盈紫燕泥梁唱。翩翩粉蝶园亭撞。早是令人惆怅。又可奈这浪子言长。不免留他心上旦下生揖小旦介。
江儿水
作者：孙仁孺
朝代：明
体裁：曲

薄道休污齿。高情幸挂眸。盈盈弱息堪回首。哇哇小犬知安否。重重雅谊惟君有。为此怀惭启口。但得内顾无忧。一任边疆堪走。
江儿水
作者：孙仁孺
朝代：明
体裁：曲

龌龊龊亏他咽。腌臜臜怎下舌。这般口嘴真不洁。这般态度真无藉。也教人儿替你为妻妾。想着俺伊前风月。好是羞惭。祗为个乞人周折生。
江头金桂
作者：孙仁孺
朝代：明
体裁：曲

小旦：见了你归来况味。俺便道这儿郎不甚奇。又谁知沿门俯仰。乞食吹篪。受嗟来厚脸皮。好教我一会心痴。惭颜无地。既做了同归二女。不比得做妻姨。可教俺青年女儿还望谁。笑伊家真鄙。笑伊家真鄙。羞吾姐妹悔应迟。可道自古红颜子。常自蛾眉掩泪啼二旦哭介生衣巾上。
江头金桂
作者：孙仁孺
朝代：明
体裁：曲

想那日门前偶会。轻可的一言儿许嫁伊。只道衣冠济楚。好个门楣。便一心儿情愿随。也只为常不家食。扬扬得意。又则道交游豪富。教俺不免狐疑。谁知你为人直恁的。叹终身无倚。叹终身无倚。心儿自悔不堪提。那里有一点男儿气。俺可也深惭御者妻。
浆水令
作者：孙仁孺
朝代：明
体裁：曲

合：觑临淄犬鸡争应。尽庄岳蛙蚓齐鸣嘈嘈横议耳偏盈。杨朱墨翟。慎到田骈。借唾沫邀馀剩。就中暗把吾徒醒。谈和论。谈和论。不妨偏逞。名和利。名和利。要得旁行。
清江引
作者：孙仁孺
朝代：明
体裁：曲

暮光又早生新月。野旷西风冽。狂夫直恁邪。心丧应难说。俺且归卧红妆谈笑也。
渔家傲
作者：孙仁孺
朝代：明
体裁：曲

为甚么晓绝梳鬟八月天。对着这玉露商飙。繁霜冷烟。如云鬒发粗粗展。蛾眉低偃。也只索垢面蓬头。净洗朱铅。生恐怕窈窕风姿。风姿儿炫市廛。
滚绣毬
作者：孙仁孺
朝代：明
体裁：曲

当初呵。分离各一天。相誓毋心变。到如今只独自朱门宴。管甚旧知交没粥无饘。都则是贱羊斟似宋臣。那些儿饭翳桑等赵宣。只守着一家宅眷。恣情的餍膏粱笑把髯掀。功名冯妇徇人惯。学术杨朱为我偏。缓急无援。
滚绣毬
作者：孙仁孺
朝代：明
体裁：曲

风霜节独全。金石盟偏践。解下俺旧鹑衣新衣恋恋。便教俺那侍妾每准备着开筵。咱脏神儿敢梦羊。你兽人儿尽给鲜。又教着闺中仙媛。双双的共出华轩。笑将咱叔叔深深拜。可是你哥哥嫂嫂贤。委实超然。
满庭芳
作者：孙仁孺
朝代：明
体裁：曲

猛提起朝中群哲。有几个公忠清节。陈贾辈谄媚奸邪。景丑氏一班儿不免庸庸者。那讨个甘直谏蚳蛙气烈。那讨个勤抚宇平陆心竭。则为名和利一番中热。做了妾与妇一般容悦。旦笑介：竟是道学先生了生：好轻薄。难道齐人就谈不得道学。想那道学先生正是我辈耳。。休笑咱这齐人也高谈道学口儿喋。
满庭芳
作者：孙仁孺
朝代：明
体裁：曲

生：才下墦间。方登垄断。西风又送边关。权奸嫉妒。戎马四郊环。为问玉人佳否。到如今望断云鬟。从军苦。黄花绿野。画角促龙幡。
满江红
作者：孙仁孺
朝代：明
体裁：曲

小旦：我有姐姐全不妒。为咱成就。许妹妹同归君子。共操箕帚。生：今日齐人福果大。红妆两两扶衣袖。旦合：一双白璧付郎君。君知否。
滴溜子
作者：孙仁孺
朝代：明
体裁：曲

劝我儿。劝我儿须当允诺。从母命。从母命有何不可。也消得你远来口渴。陈摇头介：这实难从命。母：难道你母亲言都厌我。央杀你仲子孩儿听娘撺掇。